Leder: Betalingsring vil forvandle København til en middelalderby | Ingeniøren\nLeder: Betalingsring vil forvandle København til en middelalderby\nAf Rolf Ask Clausen 26. aug 2011 kl. 07:03 98\nEn betalingsring rundt om København er havnet øverst på den valgpolitiske dagsorden. Ringen fremstilles som den konstruktion, der om få år kan reducere trængsel og køtrafik i gaderne, skabe plads til cykler og gående, måske mindske trafikstøjen og i hvert fald sænke partikel- og C02-forureningen.\nOverfladisk betragtet lyder ringen som en god idé. Så hvorfor er der relativt få af vores netlæsere, der støtter den helhjertet? I en afstemning på ing.dk, der naturligvis er behæftet med stor usikkerhed, er det tankevækkende, at kun ca. 15 procent er ubetinget tilhængere mens 40 procent er direkte imod. Hvad kan være forklaringen på denne modstand?\nSvar: Realiseringen af en betalingsring rundt om København kan være et element i fremtidens erhvervs- og byudvikling. Men ikke den ultimative løsning. Man spejder forgæves efter den vision, hvor pendlerne kan passe deres arbejde i byen og komme effektivt frem og tilbage til deres hjem i oplandet. Her kunne konkrete planer om nye principper for placering af boliger og arbejdspladser, om letbaner, park&ride, cykelstier med mere, der er tænkt sammen med betalingsringen, sikre, at grøn udvikling går hånd i hånd med udvikling af arbejdspladser.\nRingen er i sin essens nærmere en digital voldgrav, der i fremtiden vil sikre, at bilister må til lommerne, før de kan køre ind og fylde op i hovedstaden. Et forsvarsværk mod ond, udenbys trafik. Og dermed et stykke tænkning, som groft sagt har rødder i middelalderens bytold.\nBetalingsringen kan ses som en slags grænsebomme, der skal sikre de indfødte københavnere fred for barbarer fra forstæderne, der nu får endnu sværere ved at få arbejds- og familieliv til at hænge sammen. For sandheden er, at der ikke står et toptunet kollektivt transportsystem klar i kulissen, men et udsultet og hullet system styret af en operatør i knæ.\nI den politiske debat om betalingsringen angriber transportministeren forslaget med argumenter om, hvor mange tog der skal købes ind, hvis ringen gennemføres. Forslagsstillerne fra oppositionen er optaget af den fysiske placering af ringen.\nDer argumenteres ikke ud fra konkrete mål eller overordnede tanker. Debatten er lavteknokratisk. Betalingsringen risikerer derfor at blive en ny skat på mennesker, der intet andet valg har end at køre i bil på arbejde, hvis deres tilværelse skal hænge sammen.\nDet, der mangler, er den helt overordnede strategiske forståelse for fremtidens transportbehov omkring storbyen København med opland. Den gamle fingerplan, som kan dateres til kort efter Anden Verdenskrig, står fortsat som det stærkeste eksempel på en overordnet overvejelse om København og omegn. Men dens tid er udspillet, og der skal tænkes helt nyt.\nFremtidens arbejdspladser vil trække ind mod storbyen, Hurtig, velfungerende trafik , og masser af den, er en forudsætning for - ikke en fjende af - en sund udvikling. Det er den globale tendens, og den vil ikke gå uden om Danmark.\nEn vinderstrategi for hovedstaden kræver derfor et helt andet stykke visionært forarbejde. Hvem sætter det i gang?\n#1 Svend Skipper Andersen 26. august 2011 - 08:29\nHvorfor er det, at alt med djævlens vold og magt skal placeres i København. København er om noget, udkantsdanmark. Man kan ikke komme tættere på kanten.\nDer er masser af plads i resten af landet, der er ingen trafik og billige huse.\nOm ikke andet, så kan man vel placere det lidt uden for København.\nEr det ikke nogen, som kan fortælle mig om fordelene ved at bo og arbejde dér? Masser af trafik, mennesker, trængsel, dyre boliger, vold, stress, forurening osv.\n#2 Kenn Leth Hansen 26. august 2011 - 08:55\n#3 Karsten Nyblad 26. august 2011 - 09:02\nForklaringen skal i høj grad findes i netop den fingerplan som blev nævnt i artiklen. Fingerplanen ide var at have København som centrum og så sovebyer liggende langs jernbanelinier og indfaldsveje. Jernbanelimierne ligger der stadig som stråler ud fra Københavns centrum.\nLad os nu tænke os, at vi pladserer aktiviteter uden for centrum. Så skal folk bevæge sig fra forstadby til forstadsby som del af deres daglige gøren og laden. Nu er det sådan, at skal man langt med offentlig transport i København uden at det tager alt for lang tid, så skal man bruge toget. Så kommer problemet: Det tager en masse tid at komme fra forstad til forstad i København, hvis ikke lige disse forstæder ligger på samme jernbanelimie ind til København.\nHvis der skal gøres noget effektivt ved det, skal der smækkes en masse penge på bordet til at etablere en ny ringbane fra Lyngby over Herlev, Glostrup og ned til Køge bugt.\nEn mulighed er at lægge den sammen med ringmotorvejen. Problemet med det, er at der ikke ligger så forfærdeligt meget tæt på ringmotorvejen, så der vil ikke være mange, der bor eller arbejder i gåafstand fra stationerne.\nAlternativet ville være at lægge ringbanen gennem bykvarterer, hvilket vil ødelægge en masse og koste kassen,\n#4 Leif Ringstad 26. august 2011 - 09:03\nOslo, Stockholm, London, Trondheim....\nRimelig tam leder. Der findes beviser på at det fungerer helt fint i andre byer. F.eks. Oslo, Stockholm, London og Trondheim. Det forbedrer lokalmiljøet, og skaber mindre trengsel. De der absolutt "skal" køre, vil gøre det uanset. I Trondheim er det geniale at der koster penge i trengselstiden, men er gratis tidlig om morgenen, midt på dagen og sent om aftenen. Så er det jo kun at tilpasse sig.\nRolf Ask Clausen: Når du skriver om at det er middelaldertaktik, så virker det som din leder er skrevet ud fra eget ståsted og ikke udifra fakta, eller beviser på at det fungerer rigtig godt i andre byer. København er bare en by som alle andre byer, og på et tidspunkt vil folk der bor i byen faktisk ønske at bestemme over sin by uafhængig af dem der bor i udenfor byen. Ja, Køge er faktisk udenfor byen, og der går s-toge hvert tiende minut til/fra Dybbølsbro. Om transporten fra fra Strandvejen til Køge st. er for dårlig, så tag det med Køge kommune. Transporten internt i køge kommune er ikke københavn/københavns kommune eller københavneres problem.\nDu har ret i at fremtidens arbejdspladser kommer til at være i byen, men det er rimelig nemt at vælge at bo rundt eller i københavn så man er tæt på kollektiv trafik til/fra sit arbejde.\nDa jeg kommer fra Oslo og har levet med betalingsring, så er der kun fordele, da trengseltrafikken bliver fordelt udover dagen, samt at der er flere penge til det kollektive = bedre tilbud. Det kollektive tilbud i København er virkelig godt allerede, det er bare det problem at den generelle holdning er at om man skal tage bus/tog etc i 30 minutter, så er det en evighed, så da tager man hellere bilen og står 45 minutter i bilkø.\nJeg er enig med Svend Andersen at ringen bør være længere ud en forslaget, tilsvarende hvad man har i Oslo.\n#5 Torben Mogensen 26. august 2011 - 09:17\nHvad er egentlig problemet med en middelalderby?\n#6 Ulrik Suhr 26. august 2011 - 09:22\nPolitikere er lammet.\nPolitikerne har desværre et problem med den betalingsring. De fleste københavnere vil have den, men alle politikere har historisk ikke ville give tilladelse til kb kommune (det kan jo blive en god ide og sprede sig til andre byer). Nu er det så valgår og politikerne vil gerne fiske stemmer og indføre dette forslag i en række af forslag. De har faktisk ingen visioner/viden om hvordan de vil præge den fremtidige by andet end et år mere på borgen.\nLederen er en noget underlig sammenblanding af egne meninger og en lille spørgeundersøgelse. Der er lavet en del undersøgelser som understøtter københavnernes ønsker om en betalingsring brug dem som udgangspunkt!\nJeg bor selv i byen og køre ud af byen på arbejde så jeg vil selv blive ramt, men hilser forslaget velkommen. Set over en længere periode en lige 4 år vil støj/luft forureningen gøre bylivet bedre. Ser det lidt ligesom indførsel af kloakker (wc i gården) i stedet for at smide det ud af vinduet. Det er et besværligt onde, men gør dagligdagen for flertallet bedre & sundere.\n#7 Karsten Nyblad 26. august 2011 - 09:24\nRe: Oslo, Stockholm, London, Trondheim....\nDet er en sandhed med modifikationer. Hvis man bor sammen med en, så forudsætter du, at kærestens arbejdsplads ligger tæt på ens egen. Der ud over, så skifter folk job, og hvem siger, det nye arbejde ligger tæt på, hvor man bor? Selv købte jeg en lejlighed tæt på min arbejdsplads hvorefter firmaet flyttede uden for byen. Til slut er boliger i København dyre, så det kræver to gode indtægter at købe en villa i en forstad.\n#8 Karsten Nyblad 26. august 2011 - 09:33\nJeg tror ikke, du skal lægge så meget i den leder. Rolf er bare sur over at skulle slippe 25kr/dag. Mærkeligt at han ikke bruger toget. Han har 200 meter fra arbejdet til en S-togsstation.\n#9 Mads Claus Henriksen 26. august 2011 - 09:44\nBetalingsringen løser det reelle problem\nKan vi ikke prøve at blive enige om hvad det reelle problem er for vi lader følelserne løbe af med os?\nMin tese er at der er for mange biler i København (hvis nogen er uenige i den grundpræmis, så lad os diskutere det)\n1) Lade stå til. Ikke gøre noget som helst - lade vejnettet være som i dag og ikke ændre på de præmisser som den offentlige trafik skal indordne sig under. Så betaler alle bare med ekstra spildtid. Reguleringsmekanismen er så at de der finder det utåleligt at sidde i en uendelig bilkø finder et alternativ.\n2) At man skal ansøge om licens til at køre bil i København - et bestemt antal licenser udstedes hvert år. De bilister med de mest agtværdige begrundelser for kørsel i København får tildelt kørselslicenser på årsbasis.\n3) Lodtrækning om kørselslicenser - de heldigste ansøgere får et års licens til at køre bil i København.\n4) Udbygge de omkringliggende motorveje - udvide vejnettet i og omkring indre København. Bygge flere parkeringshuse inde i selve København. Arealer og ejendomme må eksproprieres i væsentligt omfang for at give plads til disse nye infrastrukturtiltag.\n5) Pay-per-use - Betalingsring - Bytold (... barn mange navne). Dem med størst vilje til at køre bil i København får lov. På den måde sorteres den mest unødvendige bilkørsel og nærrigrøvene fra. Mængden af biler i København kan herved reguleres ved at skrue 'Bom-taksterne' op eller ned.\nJo, der findes et alternativ. Den kollektive trafik er meget bedre end sit rygte. Hvis man gider at sætte sig ind i hvordan man kommer fra A til B og hvor nemt det egentligt er, så er det et brugbart alternativt. Faktisk meget mere brugbart end i resten af landet. Ydermere bliver nettoindtægterne fra Betalingsringen kanaliseret ubeskåret (det er i hvert fald hvad politikerne siger) over i de kollektive løsninger.\nDe folk der hævder at den kollektive trafik ikke er et reelt alternativ til privatbilismen har meget sjældent givet systemet en ærlig chance. Giv tog, bus og 'sporvogn' en chance, hvis nok mennesker ser lyset, og hvor velfungerende den kollektive transport egentligt er, så behøver vi slet ikke at etablere en betalingsring.\n#10 Steen Larsen 26. august 2011 - 09:45\nGod leder og alternativer\nTak for en god leder!\nDet ville være interessant med nogle alternativer til betalingsringen og nogle visioner om fremtiden. (Med mindre formålet bare er at opkræve endnu flere skatter!)\n1) Forbyd de beskidte dieselkøretøjer som skaber et kæmpe problem med partikelforurening i København. Gør det hurtigt.\n2) Visionen om fremtidedens biler er vel at de er eldrevne og lydløse - dvs. intet problem for byen. Der er ingen grund til at være imod den slags biler.\n3) Hvis der er trafikpropper så byg dog nogle ny veje. F.eks. har mange storbyer fået mindre trafik i byen efter at have bygget vejtunneler under byen. Dette kunne f.eks. få bilerne væk fra gaderne i den indre by. (Dem der er religøse modstandere af biler vil selvfølgelig protestere mod ny infrastruktur - men hvis vi har en vision om rene biler i fremtiden så giv dog folket de biler de så gerne vil ha!)\n#11 Benny Olsen 26. august 2011 - 10:16\nRolf er bare sur over at skulle slippe 25kr/dag.\nSå vidt jeg kan se forlanger Venstre 40kr. per passage og Socialdemokraterne 25kr. per passage.\nHvis du kun kører på arbejde vil det med de nuværende forslag koste 50-80kr. per dag.\nBor du nær ringen og kører ungerne til det ene og det andet med familiemedlemmer på den anden side, lad os sige at sige at du handler, vasker tøj, eller blot besøger den gamle og vander potteplanterne hver anden dag, så kan det godt gå hen og blive dyrt.\nKøbenhavnerne der bor et stykke på den rigtige side af ringen tænker kun på at Kommunen bliver styrtende rig at de må droppe kommuneskatten, andre sidegevinster er at de kan sende børnene ned på gaden og lege, og de kan beholde arbejdspladserne for sig selv, men er det sådan det vil virke i praksis?\nHvem er det der ønsker fri bevægelighed for varer og tjenesteydelser i hele EU og samtidig ønsker at opbygge grænser rundt om byerne, nu skal folket så finde en ny frisør, slagter, grønthandler, eller vennekreds, 80kr. ekstra for at bowle i Valby er nok dråben, det bliver sikkert ikke så dyrt for de handlende, de får bare kunder fra deres egen side af den nye grænse, men et stort kulturelt tab kan ikke undgås.\n#12 Peter Kyllesbeck 26. august 2011 - 10:37\nIgen glemmes det, at 'Københavnere' inden for ringen også skal betale ved passage. så her er der intet 'vi' og 'de'.\nDet er det allerede - miljøzonen, men det er så som så med kontrollen. Og så er den nogle, der snyder!\n#13 Karl Andreassen 26. august 2011 - 10:52\nHvis nordmænd, svenskere og andre kan leve med en betalingsring så kan de forkælede Københavnere også. Der er offentligt trafik og den kan snildt udbygges, brug den og lad så os andre der ikke har goderne i kraft af offentlig transport så få ro for dette klynkende københavnske folkefær.\nVi andre må have to biler for at klare dagligdagen når man bor i den knapt så forkælede del af danmark. Det koster en del mere end de sølle 11.000 det vil koste en københavner at komme på arbejde. Husk det er ikke alle km. der kan trækkes fra i skat.\nMin brobizz bibber 7 gange for at komme vest fra og ind til Oslo centrum, når jeg kører rundt dertil på forretningsrejse i Norges hovedstad, så klynker jeg ikke, jeg kunne jo bare have ladet bilen stå og taget bussen eller toget fra en af de ydre dele af forstæderne. Pointen er jo at man vælger selv med en betalingsring, kommer der super mange passagerer til den offentlige transport, så er der en ekstra indtægt som sætter denne del af transportsystemet istand til at udvide, feks. men dobbeltdækker busser osv.\n#14 Martin Geertsen 26. august 2011 - 10:55\nBetalingsringen rammer skævt\nHel enig i en rigtig god leders synspunkter.\nFor det første stiller bompenge den ganske almindelige familie i en pest eller kolera-situation. Enten kan de vælge at betale 10-15-20.000 kr. mere om året i transport eller bruge 45-60-90 minutter mere om dagen på transport.\nFor det andet, så vender bompengene den tunge nedad. De mindre velstillede familier rammes uforholdsmæssigt hårdere end de mere velstillede.\nOg sidst men ikke mindst .. Danmark jo ikke har brug for mere men mindre skat på mobilitet.\n#15 Poul-Henning Kamp 26. august 2011 - 11:03 Blogger\nRe: Betalingsringen rammer skævt\nDet er jo nemt at løse: Lad betalingen være 0.01% af indkomsten.\n#16 Christian Bang-Møller 26. august 2011 - 11:08\nManipulation af afstemningens resultater\ner det tankevækkende, at kun ca. 15 procent er ubetinget tilhængere mens 40 procent er direkte imod. Hvad kan være forklaringen på denne modstand?\nSå vidt jeg husker svarmulighederne i den afstemning her på ing.dk var der flere svarmuligheder for tilhængere af en betalingsring, men kun én for modstandere. En af svarmulighederne for tilhængere var blandt andet betinget af at indtægterne skulle gå til kollektiv transport. Derfor giver Rolf Ask Clausen et skævt billede af resultatet af afstemningen, når kun de ubetingede tilhængere sættes op imod alle modstandere. Bevidst!?\n#17 Per Søndergaard 26. august 2011 - 11:15\nJeg bor indefor den kommende grænse for betalingszonen. Jeg arbejder til dagligt i Roskilde, godt stykke udenfor Roskilde. Hvis jeg bruger det offentlige vil tidsforbruget være 1½ time hver vej, mod i bil 35 min. Jeg lægger min skat i byen, men jeg skal betale for at køre ud om morgenen, imod trængslen, og det modsatte om aftenen. Jeg har ikke glæde af de billige boliger i provinsen/udkants danmark, jeg har ikke et kæmpe kørselsfradrag.\nEn god justering der rammer bredt, er at fjerne førselsfradraget og så bruge den ekstra skat på offentlig transport i hele landet, alt andet ville være en skævridning.\nJeg kan ikke se andet end at det er en skjult skat.\n#18 Boe Jørgensen 26. august 2011 - 11:19\nBetalingsring bør blive til Roadpricing\nLad os være lidt fremsynede for en gang skyld og indføre Road pricing som i Singapore. Boe Jørgensen\n#19 Torbjørn Biering Tvermosegaard 26. august 2011 - 11:27\nRe: Betalingsringen løser det reelle problem\nDe folk der udtaler sig på vegne af andre, har meget sjældent ret.\nJeg har i 3½ år kørt tog mellem Østerbro og Hillerød, hvor stationerne ligger relativt belejligt i begge ender i forhold til min bopæl/arbejde, dette varede indtil DSB ikke servicerede denne strækning i 4 måneder, da blev jeg bilejer. Efter at have erhvervet et køretøj, giver det ikke det mindste mening for mig at tage toget længere, ikke så længe det er dyrere end mit forbrug af benzin. Hvad jeg savner, er et godt alternativ til bilen til rimelige priser, kostede et månedskort 500.- ville jeg som oftest sidde i toget, men sådan er det desværre ikke. Skal man andre steder hen end mellem to stationer på samme strækning, eller et sted der tilfældigvis passer med en buslinie er man også prisgivet, især nå f.eks. busser sagtens kan køre før tid, fordi tiderne "bare er vejledende".\nUmiddelbart virker det heller ikke som om, at busserne kan se sig helt fri for at belaste trafikken og miljøet i København, jeg har flere gange følt mig tæt på forgiftet når jeg har cyklet umiddelbart efter en bus. Bussernes vægt belaster også rør, kloakføring og vejbelægningen, hvilket vel heller ikke er noget man som Københavner er interesseret i?\nDer mangler fungerende prisbillige alternativer, tog og busdrift der er kooridineret til mindste detalje, muligvis med en tilknyttet online "rejseplanen.dk", der er live opdateret med alle eventuelle afvigelser, så man kan taste sit mål ind på sin telefon, og finde ud af hvordan man præcis i det øjeblik, kan komme hurtigst frem.\nSpørg de mulige brugere hvad de ønsker sig af den offentlige transport, find frem til de bedste forslag, find ud af hvad der kan implementeres og sæt i værk. Lad være at forsøge at tvinge folk over i inferiøre løsninger, regler medfører undtagelser, svindel og problemer, som man aldrig havde tænkt mulige.\n#20 Karl Andreassen 26. august 2011 - 11:30\nJa jeg svarer lige på mit eget mavesure indlæg.\nEndelig blev valget udskrevet, så kan vi få Villy og dermed gang i byggebranchen igen, så skidt med pessimismen, der er endelig en chance for at vi kan beholde vores jobs både ingeniører, og håndværkere.\nMed gang i byggebranchen er vi på vej til et opsving i hele samfundet, så får alle nok råd til en lille afgift.\nHURRA HURRA endelig ser det ud til at vi kan slippe af med pessimismen og få optimismen tilbage, hvilken vidunderlig start på weekenden!!!!!!!!!\n#21 Mads Claus Henriksen 26. august 2011 - 11:31\nPay-per-ude er bare en praktisk måde at 'syreteste' folks vilje på - dem der vil betale for en vare - i dette tilfælde at køre ind i København, uden bilkøer forstås, kan købe denne vare. Prisen skal så løbende reguleres således at trafikken indenfro ringen afvikles effektivt.\nJeg finder det underligt at de der har størst modstand mod betalingsringen er de samme som normalt besynger de frie markedskræfter.\nMht. den sociale slagside, så findes den overalt i samfundet - hvorfor skal netop bilkørsel i København være undtaget?\nOg sidst men ikke mindst - så giver en betalingsring mere mobilitet, da fremkommeligheden øges betragteligt. Bilkøerne forsvinder - på min regnestok er det minimum 25-50 kr værd.\nPrøv at forestille dig at du næste gang du sidder i en bilkø kan få den til at forsvinde ved at smide 25 kr ud af vinduet - hvad vil du i dette tænkte eksempel vælge?\n#22 Torbjørn Biering Tvermosegaard 26. august 2011 - 11:35\nEndelig blev valget udskrevet, så kan vi få Villy og dermed geng i byggebranchen igen, så skidt med pessimismen, der er endelig en chance for at vi kan beholde vores jobs både ingeniører, og håndværkere.\nJa, lad os bruge alle de penge vi har, eventuelt låne nogle flere (det bliver vist ikke af Grækenland) og så bare give den gas! Med lidt held kan vi holde den kørende længe nok til at det bliver vores børn der står med regningen, it's brilliant!\n#23 Torbjørn Biering Tvermosegaard 26. august 2011 - 11:45\nVi andre må have to biler for at klare dagligdagen når man bor i den knapt så forkælede del af danmark. Det koster en del mere end de sølle 11.000 det vil koste en københavner at komme på arbejde.\nHusk det er ikke alle km. der kan trækkes fra i skat.\nHvad skal du med to biler, der kører da også busser på landet, hvorfor skal du ikke tvinges til at benytte dem? Når du kan få 11.000.- kr/år til at lyde som et greb i lommen, tvivler jeg på du forstår den belastning, som en betalingsring vil medføre nogle Københavnske familier, i virkeligheden burde man lade Københavnerne stemme om betalingsringen!\n#24 Karl Andreassen 26. august 2011 - 11:49\nNu har den snart hedengangne (hurra) regering jo fjernet så meget af dem offentlige transport her ude i virkeligheden at det simpelthen ikke kan lade sig gøre uden 2 biler, 3 ud af 4 buslinier her i området er sparet væk i forbindelse med kommunalreform og generelle nedskærringer, så der er simpelthen ikke andre muligheder hvis vi skal på arbejde.\n#25 Karl Andreassen 26. august 2011 - 11:52\nJa nu er det største problem i Grækenland jo at store dele af befolkningen, specielt dem rige del, ikke nogenside har betalt skat. Ikke lige frem et problem vi kender i danmark, men at få fremrykket en stor portion offentlige investeringer er ikke at gældsætte danmark, det er at sørge for det ikke bliver værre. det er billigere at lappe hullet i taget i ordentlig tid end at betale for vandskaden bagefter\n#26 Franz Frederiksen 26. august 2011 - 12:08\nDer gik det nok lidt for hurtigt\nEn noget tam leder - men som naturligvis har ret i, at trafikpolitik ikke er velegnet til at blive afgjort som hovsaløsninger i en 14 dages valgkamp.\nMht. lederskribentens personlige transportbehov kan der peges på cykel og S-tog, der de fakto er en ret hurtig transportform i København, hvis kerne ganske korrekt er en middelalderby.\nMht. visioner kan skribenten henvises til Realdania og BIGs fremragende arbejde LoopCity der beskriver dette århundredes mulige fingerplan-arbejde.\nMht. hvem der har brug for at komme hurtigt rundt i løbet af en arbejdsdag - i modsætning til stationære medarbejdere - er der vel ganske mange virksomhedskonsulenter blandt Ingeniørens læsere. Det kunne være spændende om Ingeniøren magtede at tage udgangspunkt i hvorledes congestion reduceres til fordel for f.eks. disse trafikanters behov.\n#27 Martin Nielsen 26. august 2011 - 12:10\n[quote]Vi andre må have to biler for at klare dagligdagen når man bor i den knapt så forkælede del af danmark. Det koster en del mere end de sølle 11.000 det vil koste en københavner at komme på arbejde.\nHvad skal du med to biler, der kører da også busser på landet, hvorfor skal du ikke tvinges til at benytte dem? Når du kan få 11.000.- kr/år til at lyde som et greb i lommen, tvivler jeg på du forstår den belastning, som en betalingsring vil medføre nogle Københavnske familier, i virkeligheden burde man lade Københavnerne stemme om betalingsringen![/quote] Det er rigtigt at der også er busser herude på landet, og som oftest er det heller ikke et problem med linjernes placering, men derimod frekvensen. Jeg boede tidligere i udkanten af Skjern, og rigtigt nok var der en bus, men denne kørte kun 3 GANGE OM DAGEN!!! Det er derfor at man i yderområderne ikke kan basere sin transport på det offentlige. Flere steder er forholdene endnu værre. Jeg kan garrantere dig for at mange ville overveje at skille sig af med nr 2 bil hvis der var en hyppigere offentlig transport i landdistrikterne, kombineret med en billigere billetpris.\n#28 Morten Bulskov 26. august 2011 - 12:12\nManglende vision er problemet\nJeg synes at folk misser pointen i ekstrem grad. Jeg vil godt stille et par meget simple spørgsmål :\nHvis man på vej ind mod byen (der er mange der bor langt fra stationen) skal parkere og tage toget, hvor skal de så parkere? Der er ikke plads ved nogen stationer. Prøv at checke langs Køgelinien.\nAlle lader til at forudsætte at der køres fra A til B og fra B til A - Hvad med dem der ikke gør?\nHvad er visionen i forslaget - ud over det diffuse "nu sænker vi taksterne på den offentlige trafik på et tidspunkt"?\nDer er mange, mig selv inklusive der faktisk prøver at køre mindst muligt. Dvs at skal jeg til en aktivitet, så prøver jeg at køre til denne aktivitet direkte fra arbejde. Eks : Jeg hygger mig med at rode lidt ude på Refshaleøen nogen dage om ugen. Jeg bor i Gentofte og arbejder i Albertslund. Jeg kører derfor på hjemvejen direkte igennem en kommende betalingsring og har intet alternativ, medmindre jeg vil bruge over 1 time på at komme på arb (tager 20 min i bil), eller kører hjem og stiller bilen hvorefter jeg skal tage det offentlige (det tager så igen min 1 time til Refshaleøen - det er udkantsdk). Samlet set (og i kan selv teste på Rejseplanen og Google) tager denne tur 86 min i bil og 196 min i tog/bus.\nJeg ved ikke med læserne her, men jeg vil gerne bruge 150 min på noget andet end at side i tog/bus.\nFor at slå fast med syv tommer søm, så er jeg IKKE imod en roadpricing model. Jeg har altid ment at det skal koste at KØRE i en bil ikke at eje en bil. Hvis vi havde politikere med andet end taburetklæb i måsen (og det gælder hele folketingssalen), så ville man afskaffe vores latterlige registreringsafgift og i stedet beskatte det at køre i bilen.\nForslaget her er bare en valgkanin, en stump taget ud af en større plan, uden nogen som helst vision andet end at skaffe penge til staten med en ny skat.\nLav en gennemarbejdet vision for trafikafviklingen i DK og jeg vil med glæde stemme for også selvom den indeholder en roadpricing model, men dælme ikke før det ikke bare er en ekstraskat på bilejere. Men det er selvfølgelig nødvendigt når man nu IGEN freder boligejerne!\n#29 Martin Nielsen 26. august 2011 - 12:22\n[quote]De folk der hævder at den kollektive trafik ikke er et reelt alternativ til privatbilismen har meget sjældent givet systemet en ærlig chance. Giv tog, bus og 'sporvogn' en chance, hvis nok mennesker ser lyset, og hvor velfungerende den kollektive transport egentligt er, så behøver vi slet ikke at etablere en betalingsring.\n[/quote] At bussernes tider er vejledende er vist et København fænomen. Jeg bruger ofte de offentlige transportmidler rundt omkring i Aarhus, og her har jeg kun en enkelt gang i løbet af 13 mdr oplevet at en bus var mere forsinket end 5 min. Til gengæld oplever man ofte at busserne holder og venter 1 minut hist og her og på den måde giver køreplanen noget robusthed, som måske giver længere transporttid som man til gengæld kan stole på. Samtidigt kan vi vist også godt blive enige om at DSB generelt ikke er for heldige med S-togsdriften, og de utallige sporarbejder over det hele. BaneDanmark må gøre noget ved dette, og placere flere sporarbejder om natten, da den nuværende situation er uacceptabel.\n#30 Kris Stig Jahn 26. august 2011 - 12:32\nHvis Movia og andre busselskaber fusker med partikelfilterne er det blot et naivt tanke sæt, som der blev dokumenteret i Operation X på TV2...jamen jamen jamen.\nMener det er gammeldags, at folket skal straffes med en ring. Mange udenfor København synes vel, at det er en god ide, så det, at de Radikale vil gøre det til en afstemning for Københavnerne, er på sin plads.\nMen hvorfor skal folket straffes for at bo i en "storby" hvor de trives med liv og dynamik ? Taxerne er ved at skifte til el biler, så starten er på vej. Så teorien omkring, at der er en eksponentiel partikelforurening i sigte, er vel en gammel hypotese.\nDer er hverken et pulserende natteliv eller meget andet støj, fra vores lille landsby, kaldet København. Og at der er gået stor politik i denne sag er nærmest banalt, når man tænker på de uhyrre udfordringer, der eller er at tage fat på.\nJeg bruger min cykel, men ikke hvis jeg havde 2 unger, eller længere til arbejde. Men elsker København, som er en dyr by i forvejen.\n#31 Rud W. Wichmann 26. august 2011 - 12:42\nMan kunne jo også differentiere betalingen efter køretøj - i London er der 2 X takst for eks. Porche Cayenne.\n#32 Kris Stig Jahn 26. august 2011 - 12:47\nHelt ærligt, at sammenligne os med London er helt hen i vejret da der bor 9 millioner mennesker i London.\nSå skulle det være efter hvor gammel bilen var, før det giver mening i min lille Københavner verden.\nLufthavnen må også være inkluderet i de nye afgifter, for ikke at tale om skibstrafikken.\n#33 Peter Kyllesbeck 26. august 2011 - 13:28\nSamlet set (og i kan selv teste på Rejseplanen og Google) tager denne tur 86 min i bil og 196 min i tog/bus.\nEnig - men hvor kom de 40 min fra (196 - 86 = 110 ikke 150)?\n#34 Palle Jensen 26. august 2011 - 13:33\nFor at få folk over i kollektiv trafik skal der en helt ny slags kollektiv trafik på "banen". Jeg er i gang med at beskrive hvordan et kollektivt RUF system kan give bilisterne det alternativ, der kan få dem til at stille bilen. Hovedpunkterne: Anlæg nogle stiklinier fra nye Parker og Rejs pladser i omegnen og ind til byen. Parkeringspladserne behøver ikke at ligge på dyre stationsnære grunde, men kan placeres nær motorvejen f.eks. ved Roskilde. Skinnen placeres ovenpå eksisterende brede indfaldsveje, f.eks. Roskildevej. Der køres med den kollektive maxi-ruf (10-20 sæder og ingen ståpladser).\nFunktion: Pendleren har en aftale med systemet om at skulle møde på arbejde på et bestemt tidspunk hver dag. Han ved nu at han skal være på P-pladsen kl xx Der venter han i sin bil indtil en chauffør henter ham i en maxi-ruf. Han skal blot gå 2 m fra sin lune bil. Bussen fyldes op med andre pendlere og køres til skinnen. Her stiger chaufføren ud og bussen bliver til en del af et tog, der kører med 150 km/t ind til byen. Inde i nærheden af byen er der en stor skifteplads, hvor en chauffør stiger ind og de passagerer, der vil slippe billigt skifter køretøj. De travle bliver siddende. De har betalt for at blive bragt direkte til kontorets hoveddør via den "sporvogn uden spor" som består af 1-3 maxi-ruf'er koblet sammen som en ledbus. De kører på ren batteridrift gennem byen kvikt og uden røg og støj. Batterierne er fuldt opladet efter turen på skinnen ind til byen. Der køres forskellige ruter afhængig af behovet hos passagererne. Man kan evt. også køre med en særlig konstrueret maxi-ruf, som kan transportere en hel bil ind til centrum. Det vil være dyrt og antallet vil være begrænset.\nPå denne måde kan bilister lokkes over i kollektiv trafik ved hjælp af en dansk patenteret teknologi, som kan skabe stor dansk eksport og gode ingeniør arbejdspladser.\nJeg vil opfordre Ingeniøren til at lade mig udfolde visionen her i bladets spalter nu hvor det er 21 år siden RUF blev lanceret samme sted.\n#35 Vagn Kjær-Hansen 26. august 2011 - 13:41\nKør du bare til Brøndby Strand. Her er masser af ledige parkeringspladser ved stationen.\n#36 Benny Olsen 26. august 2011 - 13:44\nAfstemning om muren.\nNår du kan få 11.000.- kr/år til at lyde som et greb i lommen, tvivler jeg på du forstår den belastning, som en betalingsring vil medføre nogle Københavnske familier, i virkeligheden burde man lade Københavnerne stemme om betalingsringen!\nDet er lidt der problemet opstår, de ægte Københavnere har jo cykel og buskort, og mange kan leve med grænserne for de skal kun betale når de skal gennem muren væk fra den nye Ø.\nDer er ingen tvivl om hvad dem inde på den nye Ø vil stemme, der er heller ingen tvivl om hvad Jyderne der kun skal til Øén et par gange om året vil stemme, taberne bliver alle dem der bor uden for zonen, og har arbejde går på kursus, eller har familie inden for den nye mur.\nJeg tror ikke ret mange af dem der lovpriser det offentlige transportsystem, har prøvet at bruge det, slet ikke i myldretiden i myldre retningen, jeg har flere familiemedlemmer der ikke kan køre bus for at medpassagerer sidder og stønner over hvor lang tid det tager at bestige de høje trin ind i bussen, og som ikke kan tage S-tog i myldretiden for de kan ikke stå op så lang tid som en tur tager, hvis man behøver at sidde skal man på fra endestationerne, står du på fra en station midt på en strækning må du pænt stå, og adgangsforholdene på stationerne er ofte umulige, mine tanker går til dem der ikke tåler røg, jo der er som regel forbud, men ingen respekt eller kontrol, og endelig er der elevatorer der ofte er i uorden, så folk igen må tage toget bare for en rundtur så de kan ankomme til en anden perron de måske kan komme ned fra, og endelig er der de velkendte uregelmæssigheder, hvor toget bare skal tømmes, og de lover at der kommer et nyt tog indenfor 5 minutter, når der så kommer et tog 20 minutter senere, ja så står folk allerede som sild i en tynde, der er bare ikke plads, har du klippekort så udløber det og du må bare løse billet igen, men det samme gælder jo når du må tage en rundtur for at komme til en anden perron.\nSkån os for fantasiprojekter som RUF.\n#37 Allan Birch 26. august 2011 - 14:01\n[quote] 1. Hvis man på vej ind mod byen (der er mange der bor langt fra stationen) skal parkere og tage toget, hvor skal de så parkere? Der er ikke plads ved nogen stationer. Prøv at checke langs Køgelinien.\nog hvem tør så lige at parkere sin bil ved Brøndby Strand...\n#38 jonas koch 26. august 2011 - 14:03\nDet er rigtigt at der også er busser herude på landet, og som oftest er det heller ikke et problem med linjernes placering, men derimod frekvensen. Jeg boede tidligere i udkanten af Skjern, og rigtigt nok var der en bus, men denne kørte kun 3 GANGE OM DAGEN!!! Det er derfor at man i yderområderne ikke kan basere sin transport på det offentlige. Flere steder er forholdene endnu værre. Jeg kan garrantere dig for at mange ville overveje at skille sig af med nr 2 bil hvis der var en hyppigere offentlig transport i landdistrikterne, kombineret med en billigere billetpris.\nhvorfor sammenligner du lars tyndskids mark med københavn? jeg er helt enig i at man ikke helt kan baseret sin transport på de offentlige derude - der må det hedde bil/scooter/mc. tilgengæld er boligerne meget billige og der er masser af frisk luft. men du burde være glad bare i har en bus derude - det nok tvivlsomt om den er rentabel (nogle skal jo betale for en halvtom bus..). pointen med betalingsringen er jo netop, at folk der bor på landet, skal tage bil/cykel/evt. offentlige til et større p-anlæg tættere på byen med gode trafikforbindelser.\n#39 Palle Jensen 26. august 2011 - 14:41\nRe: Afstemning om muren.\nLederen efterlyser visioner. RUF er en meget positiv vision, men ikke et fantasifoster. Se f.eks.: www.ruf.dk/recommendations.pdf www.ruf.dk/master.doc (udviklet med støtte fra EU) www.ruf.dk/ring3.doc www.ruf.dk/bytrafik.doc (analyse finansieret af Miljøstyrelsen)\nRUF er en vision som i Svend Aukens tid blev udviklet og afprøvet, så den meget hurtigt kan modnes og løse trafikale problemer.\n#40 Esben Madsen 26. august 2011 - 14:51\nHer i Aalborg er den kollektive trafik sjældent et reelt alternativ til cyklen... kun når det regner sindssygt, har store mængder bagage eller ikke har lyst til at lade cyklen stå et sted er busserne et reelt alternativ... hvis jeg skal på arbejde, går der en "direkte" bus næsten uden for min dør, men jeg kan gå på arbejde lige så hurtigt og cykle på 1/4 af tiden... skal jeg fra Aalborg Ø til storcentret i syd, tager gerne en time i bus (kommer man til at tage en service-bus det sidste stykke, bliver det 1½ time), ca 30-40 min på cykel (afhængigt af vind) og et kvarter i bil... kort sagt: i bedste fald er bussen tidsmæssigt på linje med en cykel...\n#41 Henrik Rosnørn 26. august 2011 - 15:34\nHvorfor den store modstand..?\nFordi folk er nogle vanetænkende dovenkroppe der bare ikke kan forestille sig at komme fra A til B med andet end deres elskede BMW, Audi osv.\nAndelen af luftvejslidelser blandt især børn og ældre i den indre by er 6x landsgennemsnittet og dermed lige så højt som i rygerfamilier.\nDet gælder de godt ½ mio. mennesker der bor indenfor søerne og i brokvartererne. Det er tankevækkende at der tilfældigvis (iflg. kk.dk) også er ½mio. biler ind og ud af byen hver dag.\n0,5mill / 0,5 mill. = 1:1, så billisterne kunne mao lige så godt stå og ryge i beboernes hjem; blandt børn og ældre!\nDet vil selv inkarnerede rygere nok alligevel synes er over grænsen, men bilister gemmer sig bare bag, at deres udstødning blander sig i den store sky, så de dermed ikke skal se nogen i øjnene og ikke synes de har noget ansvar.\nOg i stedet for at bruge 15mia. på motorveje frem til 2016, skulle de hellere ofre lidt på den offentlige trafik.\n#42 Torbjørn Biering Tvermosegaard 26. august 2011 - 15:41\nRe: Hvorfor den store modstand..?\nHej Henrik, bor du langt fra dit arbejde, hvordan kommer du dertil, er der langt fra togstation til din arbejdsplads/bolig, ville du blive påvirket positivt/negativt af en betalingsring?\n#43 Morten Bulskov 26. august 2011 - 16:04\nArgh - Typo. Blandede timer minuter sammen....skulle være 1 t 50 min og ikke 150 min :-)\n#44 Morten Bulskov 26. august 2011 - 16:25\nEr Brøndby gearet til den mængde trafik ved stationen?Hvad vil det koste at lave SIKKER parkering der? Hvad hjælper det på trafikproblemerne på Køge Bugt motorvejen.\nDet er det jeg mener med at det ikke er en gennemtænkt, sammenhængende plan. Jeg tror ikke folk i Brøndby er interesseret i tusindvis af biler der pendler ned til stationen hver dag.\nDerudover giver det jo ikke mening hvis du kommer sydfra, lad os sige lige syd for Køge i Bjæverskov el. lign, huse med priser der næsten kan betales. Så vil det give mening at køre til Køge og tage toget - Når jeg ser på trafikmængden så ville jeg gerne se den parkeringsplads der kunne tage bare 10 % af de biler der passerer Køge. Vi snakker om ca 70.000 biler i døgnet, der i en meget stor procentdel har én person i bilen. Det er en meget stor parkeringsplads. Ligeledes er S-togene der kører i myldretiden rimeligt fyldt. Der er ikke plads til mange flere tog på linien, så hvor skal folk være?\nMin pointe er stadig - Jeg er ikke imod at man laver planer for at begrænse bilismen, men mennesket er skruet sådan sammen at vi helt naturligt tager det nemmeste alternativ der får vores liv til at fungere. Lav en ambitiøs sammenhængende plan, præsenter den og så vil vi kunne leve med at alting ikke er på plads dag 1 (Metroen er et godt eksempel - folk bruger den og lever med den ikke er perfekt endnu).\nHer tager vi x % af en plan og lancerer den som løsningen - Det er bare ikke godt nok.\n#45 Morten Bulskov 26. august 2011 - 16:33\nNææ folk er mennesker der gerne vil have deres hverdag til at hænge sammen. Hvis du tror at modstanden er hos de Audi og BMW ejere du nævner er du naiv - de betaler bare.\nDem der rammes er de ganske alm. kedelige bilister der bare forsøger at passe deres arbejde. De kører sikkert i noget så alm. som en Kia. Hvis de så er uheldige at arbejde på amager, så er de pga af politisk nøleri tvunget til at køre midt igennem Kbh C. Så sæt dog en spade i jorden og grav de store veje ned. Så kan luften renses når den suges ud af tunnellen. Lav en offentlig transport der ikke går ned pga af at der kun er to spor fra nord til syd, hvergang der er en due der ristes på en elskinne.\nGiv os muligheder for at tilvælge den offentlige trafik som et attraktivt alternativ, istedet for at tvinge os over med straf.\n#46 Mads Claus Henriksen 26. august 2011 - 16:44\nRUF er en meget visionær ide\n#47 Michael Schade 26. august 2011 - 18:40\nManglende affaldshåndtering, manglende kloakering, lægehjælp er reduceret til åreladning, arbejdsområder er beskyttede ved håndværkerlaug og derved også gennem lovgivning, religion/kirken er en politisk magtfaktor osv., men det var måske ikke det du mente ;-)\nPersonligt støtter jeg det første indlæg omkring decentralisering, mht. til det andet indlæg så behøver man jo ikke forkæle de unge ved at lægge arbejdet lige ved siden af deres ynglingscafé, flytter man arbejdspladserne udenfor byen så skal de unge nok komme alligevel, der skal jo trods alt tjenes nogle håndører når der skal betales 30 kroner for en kop café-kaffe. Omend ikke andet så kan de vel ikke siges at stå til rådighed for arbejdsmarkedet.\n#48 Andreas Munk-Madsen 26. august 2011 - 18:55\nOg hvad med P-afgift?\nDen brokker man sig ikke over, for den har man vænnet sig til. Men det er samme løsning på samme type problem: Hvordan allokerer vi en knap ressource?\nAfgiften betyder, at ressourcen allokeres til dem, der tillægger den størst værdi. Samtidig kompenseres de, der afstår fra at bruge ressourcen.\n#49 Jens Madsen 26. august 2011 - 20:15\nEn betalingsring, vil typisk betyde en udgift på under 1000 kr. om måneden. Sammenlignes med P-afgifterne, er udgiften således ikke stor.\nLønniveauet i københavn, er større end i provinsen. Så jeg tror ikke, at betalingsringen medfører en "flugt" fra københavn.\nDet er desuden hurtigere, at tage s-toget, og eventuelt have en cykel med, når der køres til centrum.\n#50 Michel Berggren 26. august 2011 - 20:26\nRe: Og hvad med P-afgift?\nTror nu næppe ret mange pendlere betaler p-afgift. De fleste firmaer har egne parkeringspladser hvor medarbejderne parkerer gratis.\nP-afgift rammer dem der har korte ærinder i byen for at handle og lign.\n#51 Ulrik Caspersen 26. august 2011 - 21:54\nOffentlig transport, Kbh. vs. udkantsdk\nHvorfor er Københavnerne tilsyneladende modstandere af den offentlige transport?\nMig bekendt. så er det vist et fåtal af steder i selve København og de nærmeste forstæder hvor der er mere end 500 meter til f.eks. et S-tog, der som oftest kører med højst 10 minutters mellemrum, og det næsten hele døgnet.\nUde på landet, f.eks. det nordvestlige Lolland, er der op til 5 KILOMETER til nærmeste bus der kører nogenlunde regelmæssigt, hvilket vil sige mindst 1 times mellemrum, men det meste af døgnet med endnu længere mellemrum. Og her er tidligste afgang kl. 06:00 fra endestationerne og seneste afgang kl. 20:00 fra disse; og det på ruter med en køretid på 30 - 60 minutter. Man kan dog vælge nogen enkelte skolebusser som liggere tættere på de nærmeste yderkanter, men de kører som navnet antyder kun omkring møde/slut-tid for skolerne. Det vil med andre ord sige, at bor man et sted på det nordvestlige Lolland, kan man i heldigste fald være i nærmeste større by, Nakskov, kl. 06:30, og største by syd for Storstrømmen, Nyk. F., kl. 07:30.\nDerfor er jeg forlængst flyttet fra ellers skønne område, så jeg nu bor lige op af en station på den lokale jernbane, den kører med 30 minutter mellem hver afgang, og kun en enkelt time midt på natten hvor der ikke kører nogen tog.\n#52 Max Tobiasen 26. august 2011 - 23:04\nhvad med dem der bor lige på kanten?\nHvad med dem der bor lige ved betalingsringen og skal krydse den hver gang de skal nogen steder hen?\nJeg bor f.eks. på Bådehavnsgade, og betalingsringen ligger på Sydhavnsgade som Bådehavnsgade munder ud i. Med andre ord skal jeg betale hver gang jeg skal i Netto, hente børnene, i Harald Nyborg, på arbejde eller hvad det nu måtte være.\nBådehavnsgade er en blind vej - med andre ord vil det koste mig 2X takst hver gang jeg starter bilen.\nEr det virkelig meningen?\n#53 Kim Storm 26. august 2011 - 23:14\nArgumenterne holder ikke!\nIfølge HTS er et væsentligt argumentet for at indføre betalingsringen at man dermed kan spare de 1000-vis af timer, der spildes hver dag ved at sidde i trafikkøer ind til København.\nSkal argumentet holde må alternativet jo logisk set være meget hurtigere - med mindre der en (ideologisk) forskel på at sidde i en bilkø i forhold til at sidde på en bænk og vente på en bus.\nJeg bor indenfor ringen på Amager og arbejder i Lyngby og turen i bil tager typisk 30-35 minutter - incl. kø. Korteste tid med bus og tog er 55 minutter (og ja, de kører endda "næsten" fra dør til dør).\nSå enten betaler jeg 50 kr. om dagen for at tage bilen, eller også bruger jeg ekstra 45 minutter om dagen på at tage med det offentlige alternativ. Argumentet holder altså ikke!\nHertil kommer så at vi som beboere indenfor ringen også skal betale for at bruge bilen privat - og med bare en daglig tur til Amager syd for Øresundsvej skal der lægges 30 kr om dagen oveni de 50 i pendlerafgift.\nSå vi når op på 80 kr. om dagen - eller tæt på de 18.000 om året som HTS påstår er uden hold i virkeligheden. Jeg håber næsten hun lyver bevidst - alternativet er jo at hun lever i en anden virkelighed end os andre.\nDet er i øvrigt foreslået, at de som bor på Amager syd for Øresundsvej men arbejder nord for ringen skal kunne slippe for at betale for at køre gennen ringen. Citat: "Der laves en særordning for Amager således, at hvis ringen passeres to gange i løbet af en halv time på vej til eller fra Nordsjælland, betales der ikke."\nArgumentet er her "Herved undgås omvejskørsel." Men hvorfor er omvejskørsel uden om det centrale københavn en dårlig ting? Hele ideen med ringen er jo at reducere trafikken gennem København. Igen halter argumentationen. De skulle da som minimum betale for den ene passage - ligesom Amager-borgere, der (uforskyldt) bor nord for Øresundsvej!\nI øvrigt må man jo ikke håbe at ret mange pendlere vælger at skifte til bus/tog - for så ryger det økonomiske fundament jo for at forbedre den offentlige transport - bom-pengene skal jo indbringe 2 MIA kr om året, og bliver det en stor success, så skal pengene jo hentes over skattebilletten i stedet for. Så forslaget hænger heller ikke sammen økonomisk.\nPS: Apropos "kommentaren om Decentralicering": Jeg vil da tage en snak med mine kollegaer og se om det ikke var en ide at flytte firmaet ind til København. Det kan jo tænkes at der bliver mange tomme/billige erhvervsbygninger herinde, hvis forslaget bliver gennemført.\n#54 Kim Storm 26. august 2011 - 23:29\nJa, du har forstået det helt korrekt. Det er jo et gennemarbejdet forslag, så der er tænkt på alt!\nBortset fra at man ved linjeføringen måske har overset, at din lille lukkede vej så skal have sin egen bom-station, og det får den næppe. Så den bliver sikkert også lukket i den anden ende :-)\nDer er jo 7-8 andre veje omkring Øresundsvej/Peder Lykkesvej som skal lukkes ifølge forslaget. Der bliver altså tale om omvejskørsel for de berørte beboere, f.eks skal Brydes alle lukkes, så beboere dér fremover skal via Sundholmsvej for at komme til Ørestaden.\nDet var da meget nemmere at sætte grænsen ved broerne til Amager (4 bomme i alt) - eller indlemme hele Amager i ringen. Så slipper vi også for at få øen delt midt over en gang til (metroen har jo allerede delt den i tre dele på den anden led).\n#55 Jesper Ørsted 26. august 2011 - 23:46\nHvorfor skal amagerkanerne straffes?\nDet er fuldstændigt tåbeligt at lade en betalingsring afskære hele eller dele af Amager med lufthavn fra hovedstaden. Nu når der omsider er kommet rimelige trafikforbindelser til Amager skal amagerkanerne straffes. Og dem der bor udenfor betalingsringen og skal ud på Amager eller omvendt straffes dobbelt, da de krydser betalingsringen 2 gange.\n#56 Peter Eriksen 27. august 2011 - 03:19\nBetalingsringen har intet at gøre med Københavnernes ve og vel. Den skal indføres af 3 årsager: 1: Flere penge i kassen 2: Visse politikkers "had" til biler 3: Leflen for dem der ikke har bil\nJeg vil godt sætte 4 Viborgdæk (eller 100 passager af ringen) på højkant på, at det bliver et minimalt beløb, af det der kommer i kassen pga. ringen der nogensinde kommer til at tilgode se dem der betaler. De ender alle andre steder end veje, parkeringsanlæg, off. transport osv. Bare se på vores fantastiske afgiftsystem på biler - hvor mange af de penge kommer reelt bilisterne til gode?\n#57 Michael Wörffel Intile 27. august 2011 - 07:29\nIkke i de udkast jeg har set.\n#58 Rud W. Wichmann 27. august 2011 - 09:12\nNu har papnæserne sat prisen til mellem 12 Kr og 40 Kr for en personbil afhængig af partifarve - der er ikke fremkommet priser for lastbiler eller specielle ordninger for hyrevogne - kunne sikkert ligeså godt være 7 Kr. og 67 Kr.\nSkal det være gratis for varebiler, lastbiler, turistbusser, cyklister, knallerter, scootere, motorcykler, rullatorer etc. at krydse betalingsringen ?\nAtter et system for registrering af eens frie bevægelighed samt gøren & laden under opsejling - skal betaling og dokumentation for rejseaktivitet ske via et subset af "REJSEKORTET" ?\n#59 Benny Olsen 27. august 2011 - 09:54\nRe: Hvorfor skal amagerkanerne straffes?\nOg dem der bor udenfor betalingsringen og skal ud på Amager eller omvendt straffes dobbelt, da de krydser betalingsringen 2 gange.\nDem der kører gennem city og ikke har et ærinde indenfor ringen kan så spare 2 gange 40kr hver vej, dvs. en besparelse på 160kroner for at tage M3 rundt om byen i stedet for tværs igennem, det er da et af de få steder hvor der betalingsringen kan få en positiv effekt, du får bedre plads i trafikken uden at at lægge en dæmper på byens puls, at du så fra et sted på Amager og nordpå f.eks til DTU ved Lyngby, skal bruge flere km. og længere tid er Amarkanernes bidrag til mindre møg i city.\nJeg vil lige understrege at jeg er imod betalingsringen, det rammer lige hårdt hele vejen rundt i en 30km radius, og de negative virkninger vil slå igen som boomerang, det vil bare tage tid før de manglende synergi effekter med omegnskommunerne viser sig, og det bliver skjult i den øvrige konjunkturudvikling.\n#60 Peter Kyllesbeck 27. august 2011 - 10:57\n[quote]Igen glemmes det, at 'Københavnere' inden for ringen også skal betale ved passage. så her er der intet 'vi' og 'de'.\nIkke i de udkast jeg har set.[/quote] Hvor? I S-SFs udkast står der ikke noget om at de slipper. Afgiften skal erlægges ved passage (begge veje), og kun Amagerkanere slipper, hvis de passerer ringen to gange inden for 30 min. på vej til/fra nordsjælland. Se side 1 i http://www.b.dk/politiko/s-sfs-udspil-til-...\n#61 Peter Kyllesbeck 27. august 2011 - 11:08\nDer nævnes i S-SFs forslag http://www.b.dk/politiko/s-sfs-udspil-til-... at lastbiler pålægges 25kr. ekstra i mydlretid. Og uden at det fremgår af forslaget, må det dække 'motorkørertøjer' i færdselslovens forstand.\n#62 Lars Bengtsson 27. august 2011 - 17:25\nÆh, vold? Mener du det absolutte antal af voldstilfælde per by, eller per 1000 indbyggere? Hvis ikke det har ændret sig, så er det relative tal lavere end i provinsen, hvilket også er min egen erfaring.\nDesuden tvivler jeg også på at du har en troværdig kilde på stress. Og "masser af mennesker", hvad er problemet i det?\nFordele: flere muligheder for at mødes med mennesker der har fælles interesse. Flere jobmuligheder. Mindre jantelov i forhold til provinsen. Flere kulturelle muligheder. Og subjektivt kan man mene at omgangsformen (kulturen) passer en bedre.\n#63 Svend Skipper Andersen 27. august 2011 - 17:57\nOm ikke andet, så er det i hvert fald noget man hører om i nyhederne hver dag, om ikke andet så er det noget som gør folk mere utrygge.\nTja, er det ikke det, som denne artikel handler om? I kan jo ikke komme frem og tilbage for hinanden. Holder i kø konstant.\nKan du så komme med en kilde til "mere jantelov"? :-) Det er da også masser af muligheder for at mødes med andre i Kolding, Vejle, Randers osv... De fælles interesser kan komme, når man studerer med andre, men de fleste uddannelsesinstitutioner ligger jo i hovedstaden. De kan sagtens spredes rundt om i landet. De kulturelle muligheder, ja de er naturligvis også lagt i København. Èn gang om året kommer operaen til Skamlingsbanken, men eller må resten af landet rejse til Staden for, at benytte sig af de muligheder som alle betaler via skatten.\nJeg mangler stadig en forklaring på, hvorfor ALT skal klumpes sammen i København. Der er masser af plads i resten af landet. Danmark er et lillebitte land, så afstand er altså ikke en gyldig grund. Tænk på, hvor langt man kan komme på de, ofte halvanden time, man holder i kø, for at komme ind til København. Hvor mange timer spildes der ikke? Timer som kunne være brugt sammen med familien eller til at være produktive. Der er nogen, som kommer med den underlige idé, at vi skal arbejde 12 min mere om dagen, mens der holder i tusindvis i kø hver dag. Spred det da over et større område!\n#64 Mogens Durup 28. august 2011 - 09:54\nBliver rejsetiden kortere ?\nEt af argumenterne for at indføre en betalingsring er at den nuværende langsomme trafikafvikling i myldretiderne giver unødig spildtid for alle de pendlere som sidder i trafikkøerne. Men er der nogen der tror på at ret mange kan spare tid ved at skulle benytte 2 eller 3 offentlige transportmidler samt en del gåtid for at komme på arbejde. Nej de eneste der sparer tid er dem der betaler den ekstra skat som betalingsringen jo i virkeligheden er. Super demokratisk set med socialistiske briller.\n#65 Lars Bengtsson 28. august 2011 - 10:24\nDet kunne være at den offentlige transport blev udbygget, man ved aldrig. (et lille gran sarkasme)\nI forhold til socialister og skat, så har man under højrestyret beskattet den offentlige trafik med højere takster på busser, S-tog og metro.\nSamtidigt har afgiften på brændstof stået stille.\nSå hvem er det der har sørget for at rejsetiden er lang og dyr med det offentlige? Hertil skal siges at rejsetiden med metroen faktisk er meget fornuftig, efter indkøringsvanskelighederne er overstået.\nJeg tror også det har hjulpet på rejsetiden med bus igennem nørrebrogade i kbh, efter at Bondam har lukket vejen for bil trafik.\n»Super demokratisk set med socialistiske briller.« Jeg tror faktisk det bliver mere demokratisk i den forstand at man vil tage hensyn til alle grupper, end det har været under højrestyret. Os socialister definerer ikke demokrati som flertalsdiktatuer, og heller ikke mindretalsdiktatur :-). Hvor det bare handler om at ødelægge livet for dem der tabte valget.\n#66 Peter Kyllesbeck 28. august 2011 - 11:22\nNu er det svært, at få S-tog til at komme hurtigere frem. Metroen er begrænset til (indtil Metro-ringen kommer) Vanløse - centrum - Amager.\nRejsetid sydlige Frederiksberg - Lautrupparken, Ballerup: Bil: 14 km - 25min. S-tog + gåben: 45min (rejseplanen) Køretiden med S-tog er ca 5min kortere end bilen, men der er 2 x 12min gang.\n#67 Benny Olsen 28. august 2011 - 12:49\nNej de eneste der sparer tid er dem der betaler den ekstra skat som betalingsringen jo i virkeligheden er.\nJo, rejsetiden bliver kortere for dem der kan og vil betale, men det er jo ingenting i forhold til den tid dem der forlader bilkøen skal bruge ekstra.\nKommer man ikke til at tage dem der af praktiske grunde ikke kan tage det offentlige som gidsler, hvis du ikke kan gå på trapper og ikke kan tage de høje trin på bussen, og elevatorerne på stationerne konstant er ude af drift, jeg kan sagtens spæne op eller ned af trapper, og jeg registrerer dårligt nok de høje trin, og jeg kan sagtens tåle at stå op, faktisk står jeg gerne op selv hvis der er ledige siddepladser, for jeg får ondt i knæene af den alt for korte afstand mellem sæderne, og vælger altid tog frem for bus når jeg kan.\nVi skal huske at vi altid skal bruge: 1) Ekstra tid til at vente på næste afgang: der vil altid være spildtid i forhold til at at du bare kan køre så snart ruderne er afisede.\n2) Ekstra tid til hele tiden at holde ind for af/pålæsning af nye passagerer:når først du er med er det ikke dig der spare de hundrede meter ved at bussen holder hele tiden, vi sammenligner jo med en bil.\n3) Ekstra tid til at køre op til dobbelt så langt som nødvendigt: der er jo ikke passagergrundlag til at alle områder kan dækkes af ruter på kryds og tværs, og de manglende ruter giver så ekstra skift og den ventetid der er ved hvert af dem.\n4) Ekstra tid til at vaske: du kan ikke kontrol over klima anlægget, om ruderne skal holdes åbne, og samme påklædning passer til hele turen med det offentlige, om passageren før dig led af ikontinens eller bare ikke var begavet nok til at tage de beskidte støvler af inden fødderne ryger op på sædet, i din egen bil bestemmer du selv hvor rent der skal være, og du bestemmer selv klimaet.\n5) Ekstra tid til indkøb: du kan ikke lægge en kort afstikker fra ruten, og lave dine indkøb uden at bryde kølekæden og så skal du slås med tunge eller uhåndterlige varer på resten af turen.\n6) Ekstra tid til passende påklædning: indendørs påklædning og en tynd jakke er ofte nok til en biltur, og det uanset om det er den kølige morgen eller hvad der nu måtte være i vente når du skal retur.\n7) Ekstra tid til oprydning: der ligger ofte store dynger af glasskår fra bilruder ved S-tog stationerne, det bliver så ekstra tid og besvær den dag det er fra din bil, risikoen er simpelthen større når du holder på langtidsparkeringen ved en station, det gælder også ridser og dørmærker.\nFortsæt endelig listen, afhængigt af behov er der ingen ende.\n#68 Benny Olsen 28. august 2011 - 13:16\nHertil skal siges at rejsetiden med metroen faktisk er meget fornuftig\nFor dem der skal vælge om de skal gennem betalingsringen i bil eller tage det offentlige har Metroen ikke betydning, det meste af Metroen ligger jo inde i byen og går ikke ret langt udenfor betalingsringen.\n#69 Rask Ingemann Lambertsen 28. august 2011 - 16:44\nDen 26. aug 2011 kl 16:25 skrev Morten Bulskov:\nI det spørgsmål er du blevet overhalet inden om af Folketinget, der allerede har vedtaget byggeriet af en ekstra jernbaneforbindelse mellem Køge og København, inkl. en ny station ved motorvejen nord for Køge:\n#70 Rask Ingemann Lambertsen 28. august 2011 - 17:08\nDen 28. aug 2011 kl 10:24 skrev Lars Bengtsson:\nHertil skal siges at rejsetiden med metroen faktisk er meget fornuftig, efter indkøringsvanskelighederne er overstået.\nJa, men hvornår bliver de det?\n#71 David Lavrsen 28. august 2011 - 17:13\nBetale for at køre ud?\nJeg bor 200 meter inde i betalingszonen. Er der nogen der ved om jeg så skal betale hver gang jeg kører ud af den?\n#72 Benny Olsen 28. august 2011 - 17:58\nVi snakker om ca 70.000 biler i døgnet, der i en meget stor procentdel har én person i bilen. Det er en meget stor parkeringsplads.\nHvis vi regner med passage af 120.000 biler i døgnet, og pendlerne passerer 2 gange i døgnet, i hvert fald på hverdage, dvs hvis alle bilerne var pendlere, og de 80% kom udefra så ville 48.000 parkeringspladser være rigeligt, i praksis er 3.000 parkeringspladser rigeligt, og hvis de ikke er både tognære og gratis, og nemme at skifte til fra motorvejen, så kan langt færre parkeringspladser gøre det.\n#73 Flemming Wyrtz 28. august 2011 - 18:03\nDet undrer mig, at så få politikkere og så mange her på ingeniøren ikke tager RUF alvorligt. Diskussionen her handler om at tvinge folk fra private biler over i kollektive systemer. Nogle hader biler, andre elsker biler og det bliver en omgamg mudderkastning.\nPalle's RUF er ganske enkenlt genialt, idet det forsøger at kombinere det private og det kollektive.\nNår man har set byhelvedet i storbyer rundt om i verden, er der ingen tvivl. Noget skal gøres, men det er ikke de traditionelle busløsninger, hvor man føler sig fedtet når man kommer frem.\nHvem har modet til at sætte en udvikling i gang, som kan hjælpe os alle sammen og skabe noget unikt i denne verden.\n#74 Martin Nielsen 28. august 2011 - 18:24\nHvis nu Palle selv tog det lidt seriøst, og lod være med at plapre om det herinde, men gik ud og fandt en investor, og lavede RUF, så ville Palle selv sidde med æren og pengene efterfølgende. At RUF bliver nævnt i enhver transportdebat på ing.dk samt har været med i "Gal eller genial" på DR2 engang giver jo det indtryk at han har en ide han ikke selv er sikker nok på til at kunne gå ud og finde pågældende investor. Ydermer så kunne RUF's hjemmeside altså seriøst trænge til en update til det 21. århundrede: http://www.ruf.dk/ (det er direkte pinligt set i betragtning af det produkt han påstår det er). Jeg skrev til Palle tilbage i april, om mine tanker om RUF (som jo egentligt er en glimrende ide, som bare aldrig er kommet videre end det) hvortil jeg fik en mail tilbage hvor der bl.a. stod, og jeg citere: "Grundlæggende er situationen nok den, at jeg er blevet for gammel til at gøre det, som yngre kræfter kunne gøre for RUF.". Derfor så burde du Flemming, snakke med Palle og føre ideen videre (få den finansieret, og praktisk realiseret f.eks.), hvis du er så opsat på det.\n#75 Flemming Wyrtz 28. august 2011 - 18:52\nJeg tror også, at jeg er for gammel. Men det er egentlig ligemeget. Et projekt som RUF er et enormt projekt og kan efter min stakkels mening ikke laves uden om det politiske system. I Danmark er det det politiske system, der beslutter at bygge broer, anlægge veje, osv. Sådan har det været i mange år. Elektrificeringen af de store byer blev besluttet af kommunerne, naturgassen af staten, etc.\nDet bør være op til politikkerne i København, at gå foran og sætte fremsyn og fremdrift på dagsordenen. Så skal investorerne nok komme.\n#76 Peter Kyllesbeck 28. august 2011 - 21:53\nRe: Betale for at køre ud?\nJA - Det skal du i følge S-SFs forslag http://www.b.dk/politiko/s-sfs-udspil-til-... Der er intet sted nævnt, at de der bo inden for ringen friholdes, kun at Amagerkaner kan slippe.\nSe mit tidligere svar http://ing.dk/artikel/121492-leder-betalin...\n#77 Kim Storm 28. august 2011 - 22:17\nFormålet med pendlerskatten er jo at give penge i kassen til forbedret offentlig transport - blot kalkulerer man med at de fleste fortsat vil tage bilen, da der jo ellers ikke bliver nogen til at betale pendlerskatten.\nMener du at "øget brugerbetaling"/"reduceret offentligt tilskud" er det samme som "højrestyret beskatning"? Mig bekendt dækker "beskatning" over at man betaler mere for end vare end det koster at levere den. Det offentlige tilskud til området var på 2.6 MIA kr i 2010 - svarende til 12 kr. pr. passager pr. tur.\nJa, men det har benzinprisen ikke - så hvad vil du bevise?\nSå hvem er det der har sørget for at rejsetiden er lang og dyr med det offentlige?\nTror du at en S-SF regering vil "sørge for" at reducere rejsetiden med offentlig transport med 50% (så den bliver sammenlignelig med at tage bilen),\nJa, der er måske klippet et par minutter af (men der er jo stadig en køreplan, der skal overholdes). Til gengæld har det øget den tid bilisterne sidder i kø på resten af vejene i indre by.\nMen kan man ikke gøre busserne hurtigere, kan man jo altid lave chikaner, så det bliver langsommere at tage bilen - og der kommer længere bilkøer, som man efterfølgende kan bruge der som argumentation for sin nye pendlerafgift.\nJeg tror faktisk det bliver mere demokratisk i den forstand at man vil tage hensyn til alle grupper, end det har været under højrestyret. Os socialister definerer ikke demokrati som flertalsdiktatuer, og heller ikke mindretalsdiktatur :-). Hvor det bare handler om at ødelægge livet for dem der tabte valget.\nEr det en form for "socialistisk ligheds logik"? Det ikke alle skal have, skal ingen have? Fakta er at en betalingsring kommer til at ødelægge mange familiers liv (mange af dem på "vindersiden") - enten økonomisk fordi de skal betale 11.000 eller 22.000 i pendlerskat - eller tidsmæssigt fordi deres rejsetid bliver meget længere med det offentlige.\n#78 Stig Larsen 28. august 2011 - 23:58\nDe var det rene trafikhelvede!\n#79 john Christiansen 29. august 2011 - 01:39\nSom udtalt af Videnskabsminister Charlotte Sahl- Madsen Citat: "Ruf er en alt for god Ide` til ikke at blive gennemprøvet i fuld udstrækning". Mange andre anerkender RUF, ligesom de mange, der gennem tiden har udført gennemprøvninger og beregninger på systemet. Desværre er der en vis berøringsangst i transportsektoren for at prøve noget nyt.Derfor sker det som i Århus, at man vælger citat fra tidligere teknikrådmand: " Vi køber udelukkende gammel gennemprøvet teknologi, der har vist sig at køre i længere tid". Det giver Ikke meget plads til nytænkning eller arbejde for danske ingeniører i Danmark. Ingeniører- skub til politikerne så de bliver både røde og blå til gavn for visionære tiltag.\n#80 Deleted User 29. august 2011 - 10:09\nHvis der er noget der er middelalderligt her, er det det da den tankegang, der kommer til udtryk i lederen.\nDer overfortolkes, udvælges data efter behov og konstrueres unødvendige metaforer, for at gøre det hele meget værre end det er. Er der mon en lederskribent, der bliver ramt på pengepungen?\nHvis ikke engang folk kan overkomme de småpenge det vil koste at køre til/fra byen, hvordan får vi så nogensinde løst de virkelige problemer, der kommer til at koste rigtigt mange penge? Vandafledning, kystsikring etc?\n#81 Karl Andreassen 29. august 2011 - 11:21\nJEP. Endelig en der har fattet pointen. Hvis jeg ikke vil betale p afgiften i Vejle så må jeg jo tage bussen der ind. Hvis jeg gerne vil bo på landet, som jeg gør, må så må jeg affinde mig med at skulle have 2 biler. Hvis jeg ikke vil have en times kørsel til arbejde så må jeg jo flytte tæt på min arbejdsplads så jeg kan benytte offentlig transport de sidste stykke, hvilket vil betyde en højere husleje, men så kan jeg jo skære ned på bilparken.\nDet handler om valg og de valg man træffer, eller som andre træffer for en har betydning og vil være noget jeg skal indordne mig under og tilpasse mig til. Lad være med klynkeriet og tilpas jer verdens gang.\nDa kommunen nedlagde min lokale folkeskole, gik vi nogle stykker sammen og byggede en friskole, ingen klynk, men tilpasning.\nNår det nu bliver dyrere at køre ind i KBH så må man jo gå nogle stykker sammen om at køre flere i samme bil, måske ikke hver dag, men de dage det passer andre dage er det en tur med det offentlige. Kreativitet, det er jo noget som vi teknikere skulle være i besidelse af.\nNår det er sagt så skal en betalingsring som vil betyde længere transport tid jo naturligt skulle følges af længere og mere fleksibel åbningstid i daginstitutionerne, indkøb kan jo efter den nye lukkelov, uden problemer lægges i weekenden.\n#82 john Christiansen 29. august 2011 - 11:26\nManglen på fremsyn er lige hvad der er problemet med nye systemer, der griber ind i de bestående. Uanset hvor mange ressourcer en investor er i besiddelse af, kan man jo ikke få lov at etablere f.eks. en ny ring 3 udenom politikere, der hellere vil ty til gamle virkemidler som en adfærdsregulering / ekstraskat via en betalingsring.\n#83 Kim Wittenburg Kolbe 29. august 2011 - 23:14\nAllan Din opfattelse af Brøndby Strand må du være indoktrineret med gennem den enøjede presse? Parkerer dagligt ved stationen og har gjort det i årevis. Det er ikke her, at tyverier og hærværk trives. Parkeringspladserne er placeret ved et mindre indkøbscenter, kirke og et kulturhus med livlig aktivitet dagen igennem. At der ikke er overvældende plads til de mange flere pendlere, man kan forvente, er en anden sag, det er et problem for mange/de fleste s-togs stationer.\n#84 Jon Bendtsen 29. august 2011 - 23:22\nHvis man bor langt ude, hvorfor så overhovedet køre ind langs en togbane i stedet for bare at parkere ved den nærmeste station? Det forekommer mig at en lang bil pendling og så en kortere tog rejse vil koste det værste fra begge verdener?\n#85 Michel Berggren 29. august 2011 - 23:32\nDet er nu meget enkelt - det er hurtigere. Dels, så er jernbanen ikke så meget hurtigere, heller ikke når man tager højde for evt. kø på motorvejen. Meget værre er dog at toget ikke bringer dig derhen hvor du skal - det kræver skift til andre S-tog og busser.\n#86 Jon Bendtsen 29. august 2011 - 23:44\n[quote] Hvis man bor langt ude, hvorfor så overhovedet køre ind langs en togbane i stedet for bare at parkere ved den nærmeste station? Det forekommer mig at en lang bil pendling og så en kortere tog rejse vil koste det værste fra begge verdener?\nDet er nu meget enkelt - det er hurtigere. Dels, så er jernbanen ikke så meget hurtigere, heller ikke når man tager højde for evt. kø på motorvejen. Meget værre er dog at toget ikke bringer dig derhen hvor du skal - det kræver skift til andre S-tog og busser.[/quote] hvorfor så overhovedet skifte? hvor lang tid tager skiftet?\n#87 Michel Berggren 29. august 2011 - 23:56\nhvorfor så overhovedet skifte? hvor lang tid tager skiftet?\nEhrm, jeg går ud fra at du gerne vil frem til dit mål, så naturligvis er du nødt til at at skifte. De fleste regional/IC tog kører til Kbh's hovedbanegård, men det er nu et fåtal af arbejdspladser der ligger der.\n#88 Jon Bendtsen 30. august 2011 - 00:04\n[quote] hvorfor så overhovedet skifte? hvor lang tid tager skiftet?\nEhrm, jeg går ud fra at du gerne vil frem til dit mål, så naturligvis er du nødt til at at skifte. De fleste regional/IC tog kører til Kbh's hovedbanegård, men det er nu et fåtal af arbejdspladser der ligger der.[/quote] antag at du bor uden for Køge, og antag at du arbejder i centrum, men så langt fra en station så du skal tage bussen.\na) bil hele vejen b) bil? til køge, så s-tog til centrum, og så en bus. c) bil til brøndbystrand hvor du undervejs sidder fast i køen, så s-tog og så bus.\nhvorfor vælge løsning c?\n#89 Michel Berggren 30. august 2011 - 00:27\nJeg bor i Høje Tåstrup og arbejder i Ballerup. Når jeg bruger bil, så sparer jeg ca en tre kvarter hver dag. Hvis jeg bruger offentlig transport uden for myldretiden, så bliver det endnu værre da "ekspresbusserne" er stoppet.\nFolk bruger ikke bilen på grund af et eller andet fjollet politisk statement men simpelthen fordi det er det bedste valg. Og nej, det er sgu ikke fordi det er det billigste valg, tværtimod.\n#90 Jon Bendtsen 30. august 2011 - 01:09\nNu var mit spørgsmål egentlig oprindeligt stillet til Kim og ikke dig Michael.\n#91 Michel Berggren 30. august 2011 - 01:27\nDet er da muligt, men du kan ikke forvente at andre ikke svarer. jeg ved ikke om Kim er enig med mig eller ej, men det er ret uvæsentligt.\nPS. Navnet er ej Michael men Michel.\n#92 Jon Bendtsen 30. august 2011 - 01:35\n[quote] Nu var mit spørgsmål egentlig oprindeligt stillet til Kim og ikke dig Michael.\nDet er da muligt, men du kan ikke forvente at andre ikke svarer. jeg ved ikke om Kim er enig med mig eller ej, men det er ret uvæsentligt.[/quote] Jeg synes det er ret væsentligt at forstå hvorfor Kim skifter "hest" på Brøndby station?\nundskyld, den så jeg ikke lige.\n#93 Kim Wittenburg Kolbe 31. august 2011 - 23:35\n[quote][quote] Nu var mit spørgsmål egentlig oprindeligt stillet til Kim og ikke dig Michael.\nundskyld, den så jeg ikke lige.[/quote\nNu var mit indlæg mest en kommentar til parkering ved Brøndby Strand, jeg er så heldig at jeg arbejder i nærheden. Planlægningsmæssigt arbejder man, som sædvanligt, bagfra. Først betalingsring, derefter bedre offentlig transport/parkering. Det kommer da aldrig til at fungere. Enten skal det ske i omvendt rækkefølge, eller, som minimum samtidig.\n#94 Allan Birch 19. september 2011 - 19:19\n[quote]Nej de eneste der sparer tid er dem der betaler den ekstra skat som betalingsringen jo i virkeligheden er.\nFortsæt endelig listen, afhængigt af behov er der ingen ende. [/quote]\n8) Alle de 100.000 ekstra passagerer man regner med får ca. 8-10 sygedage ekstra, da busser og tog om vinteren er fyldt med hostende og hakkende mennesker - da "tidligere" bilister har ikke været påvirket af de samme bakterier. Det giver lige en regning på 100.000mennesker x 8dage x7,5timer x200kr i timen=1,2 milliard. )Denne "udregning er nøjagtig lige så troværdig som alle andre statistiske beregninger af passagertal osv.)\n9) Manglende indtægter for staten i bilafgifter og benzin samt vægtafgift er ikke udregnet. Der kan vi tage eks. 100.000 mennesker der kører i hver sin bil x 5 liter benzin x 12 kr x 240 arbejdsdage = 14,4 milliarder 1/3 af alle bilisterne (de 100.000) vil måske sælge deres biler og undlade at købe nye - set over en 16 års periode (biler holder i snit 16 år) koster det 50.000 biler x 300.000kr x 0,66 (afgift og moms) = 99 milliarder. Godt så - kostprisen på en betalingsring, uden opførelsen og vedligeholdelsen vil så blive, over en lad os sige 16 års periode: Manglende reg. afgifter ca. kr. 99 milliarder Tabte benzinafgifter 14,4 * 16 x 0,75 (ca. 3/4 er afgifter) = 172,8 milliarder Sygedage 1,2 milliarder x 16 = 19,2 milliarder\nIalt en UFINANSIERET REGNING på kr. ca. 291 milliarder\nStik den røde blok!\n#95 Allan Birch 19. september 2011 - 19:19\n8) Alle de 100.000 ekstra passagerer man regner med får ca. 8-10 sygedage ekstra, da busser og tog om vinteren er fyldt med hostende og hakkende mennesker - da "tidligere" bilister har ikke været påvirket af de samme bakterier. Det giver lige en regning på 100.000mennesker x 8dage x7,5timer x200kr i timen=1,2 milliard. (Denne "udregning er nøjagtig lige så troværdig som alle andre statistiske beregninger af passagertal osv.)\n9) Manglende indtægter for staten i bilafgifter og benzin samt vægtafgift er ikke udregnet. Der kan vi tage eks. 100.000 mennesker der kører i hver sin bil x 5 liter benzin x 12 kr x 240 arbejdsdage = 14,4 milliarder 1/2 af alle bilisterne (de 100.000) vil måske sælge deres biler og undlade at købe nye - set over en 16 års periode (biler holder i snit 16 år) koster det 50.000 biler x 300.000kr x 0,66 (afgift og moms) = 99 milliarder. Godt så - kostprisen på en betalingsring, uden opførelsen og vedligeholdelsen vil så blive, over en lad os sige 16 års periode: Manglende reg. afgifter ca. kr. 99 milliarder Tabte benzinafgifter 14,4 * 16 x 0,75 (ca. 3/4 er afgifter) = 172,8 milliarder Sygedage 1,2 milliarder x 16 = 19,2 milliarder\n#96 Goran Tomic 16. januar 2012 - 17:05\nVi skal huske at vi altid skal bruge:\n1) Ekstra tid til at vente på næste afgang: der vil altid være spildtid i forhold til at at du bare kan køre så snart ruderne er afisede.\n10) Generel slid på alt tøj & accessories forøges pga. uforudsigelig temperatur, fugtighed og beskidte omgivelser i det offentlige og endu værre på cykel. Ejendele er penge og penge er tid - spild af tid.\n11) Aflevering/afhentning af børn med det offentlige tager længere tid og adderer potentielt mere vanskelige rejsestrækninger til ens tur på arbejde.\n12) I nødssituationer skal man tilkalde taxi eller bruge offentlig transport - meget mere frihed til dem der kan tåle at betale afgiften.\n#97 Bjarke Mønnike 16. januar 2012 - 17:18\nDet bliver spændende at se.....\n........hvorlænge det varer inden Skatteringen er en realitet.....man må håbe at denne har virket et godt stykke tid inden næste valg, så kaos er blevet synligt :o)\n#98 John Jensen 16. januar 2012 - 17:57\nRe: Det bliver spændende at se.....\nnovember 2011: Transportministeren vil fastlægge placering og prisniveau for betalingsring inden tre måneder. Kilde: http://www.bt.dk/politik/vi-skal-have-beta...


byrub: Engang sidste sommer...\nEngang sidste sommer...\n... på en Københavnertur, faldt jeg over det her sæt i en genbrug.\nEgentlig er det en bakke, 5 små kopper og en karaffel, drejet i tungt stentøj.\nUmiddelbart ikke noget særligt... men alligevel synes jeg at sættet var så mærkeligt, kluntet og ubrugeligt at jeg var nødt til at få det med hjem....til Jacobs store undren.\nNu blev sættet så endelig fundet frem fra gemmeren og se hvad en gang lim, hvid maling og lak har gjort. Jeg er glad, synes det har fået helt nyt liv og funktion. Karaflen blev der ikke lige plads til, men mon ikke jeg kan bruge den i en anden sammenhæng en anden dag?\nIndsendt af by Rub kl. 13.55\nEtiketter: Genbrug, Indretning, Keramik, Loppefund, Produkter\nJannie 22. marts 2012 kl. 13.57\nEj, hvor fint, Line! Hvor kreativt - passer perfekt til hvad sådan noget nu skal bruges til ... :-) Og er jo helt væk i de underskønne 'billeder' bagved lertøjet ... SUK, hvor er de fantastiske!!!!!!!!!!!\nby Rub 22. marts 2012 kl. 14.32\nTak søde Jannie. Jeg må prøve om jeg ikke snart kan få rykket låget af den tusch igen, havde da vist lovet at sætte et par stykker til salg ;-)


Vandreture på SU - SU livet\nDer er jo det der med, at når man er på SU, er der ikke råd til de store udskejelser. Men samtidigt er der jo også nogle ting, man gerne vil. Som f.eks. at tage på ferie. Og drømmer man om fly- eller togrejser, med hotel og hvad der hører til, kan udgifterne hurtigt løbe op. Så er det med at kigge rundt efter billigere alternativer.\nHvad med en vandreferie?\nTager du på vandretur, måske med telt, er der selvfølgelig nogle udgifter til udstyr, hvis ikke du har i forvejen, eller kender nogen, du kan låne det af. Men mere om udstyr senere.\nDu behøver ikke tage til udlandet for at vandre. Der er mange skønne steder herhjemme i lille Dannevang, hvor du kan få fantastiske oplevelser. Så er dit udgangspunkt et andet sted end hjemmefra, er der ikke de store udgifter til transporten dertil. Og inspiration til gode ruter kan du finde på nettet. F.eks. på vandreshoppen.dk– der er mange indlæg på bloggen om vandreture rundt i Danmark.\nHvad skal du så have med af udstyr på sådan en vandretur? En god rygsæk, der passer til din højde og din ryg, som ikke er for stor, men som samtidigt kan rumme det, du har brug for at have med. Et par gode vandresko eller støvler, og gode sokker. Et telt, sovepose og liggeunderlag, hvis ikke du vil bo på vandrehjem, Bed & Breakfast eller lignende undervejs. Måske noget kogegrej. Måske et par vandrestave, alt efter hvilket terræn du skal vandre i. Regntøj (kan jo desværre blive nødvendigt!) og selvfølgeligt godt og behageligt tøj. På bloggen kan du også se forslag til pakkelister.\nMen har du ikke nogle af disse ting i forvejen, er det selvfølgeligt dyrt at skulle investere i det. Og hvad med bagefter. Bor man på et værelse eller en lille lejlighed, er der måske knap nok plads til opbevaring af tingene. Men også det er der råd for.\nPå vandreshoppen.dk kan du købe alt udstyret. Men du har også mulighed for at leje tingene. Både rygsæk, telt, sovepose og liggeunderlag. Og du kan få råd og vejledning til hvad der er det rette udstyr for dig, både på bloggen og ved personlig henvendelse.\nNår man lejer, er det selvfølgelig penge, man ikke ser igen (undtaget sit depositum) men der er mange fordele: Udgifterne er meget mindre end hvis man køber. Ingen opbevaring bagefter (og det skal lige nævnes, at der er både fri fragt og retur!) Skulle du finde du ud af, at det med vandreferie ikke lige er dig, har du ikke noget grej, du skal forsøge at sælge. Og er det lige dig, er det jo ikke sikkert, det er f.eks. den samme størrelse rygsæk eller telt du får brug for næste gang. Og hvis du senere ønsker og får mulighed for at investere i dit eget grej, har du en meget bedre idé om, hvad der er det rigtige for dig, så du får købt det rette.\nDer er desuden også mulighed for at købe eller leje på afdrag med ViaBill, så du kan fordele udgifterne over noget tid.\nVar det noget for dig med en vandreferie, så er det bare med at komme i gang med at undersøge og forberede. Og herfra bare at ønske: GOD TUR!\nIndlægget er sponsoratet af vores venner fra vandreshoppen.dk.


De billeder og videoer, der kommer fra NASA og Curiosity Rover on Mars, er virkelig fantastiske. Det er sjovt, spændende og endog lidt forvirrende til tider at se landskabet og hvordan en anden planet så langt væk sammenligner med jorden.\nBåde officielle NASA og Mars Curiosity Twitter-konti er gode kilder til at holde styr på de seneste nyheder og billeder fra den modige lille rover så langt hjemmefra. Men vi kan ikke sidde og se Twitter hele dagen, hvilket gør chancen for at savne et billede en reel mulighed.\nMens du surfer Hvis dette Så delte opskrifter i dag, snuble jeg på en løsning på dette potentielle problem. Ifttt bruger lsalvador var venlig nok til at oprette og dele en opskrift, der overvåger både Mars Curiosity Twitter-kontoen og NASAs Twitter-konto for links til et billede i tweeters krop.\nHvis opskriften finder et billede eller et billede i tweetet, vil du modtage en e-mail med billedet og et link til tweetet, så du ikke går glip af mulige martianske observationer.\nFor at tilføje opskriften til din konto skal du besøge denne webside og klikke på Brug opskrift nederst på siden. Hvis du er ny til Ifttt, skal du tillade Ifttt at få adgang til din Twitter-konto og udpege en e-mail-adresse for at opskriften skal fungere.\nHvis du leder efter en virkelig sej udsigt over Mars, skal du sørge for at tjekke dette panoramabillede. Det er endnu bedre, når du ser det fra din iOS-enhed.\n© Copyright 2021. All rights reserved. Få nye Mars Curiosity Rover-fotos i din indbakke


Bekæmp Støj i Skoler og Institutioner • Sensitiv Balance\nBog til professionelle, forældre og bedsteforældre\nUddrag fra kapitel ni om sensitive børn i SFO og fritid:\nAt bekæmpe støj\nStøj er lyd, der skader. Det er lyd, der er uønsket og generer. Alle børn og voksne vil opleve støj som en psykisk og fysisk belastning, men et lydfølsomt sensitivt barn har en større udfordring, fordi hjernen bearbejder mere dybt. Støj opleves især ubehagelig og stressende, når mange mennesker er samlet på få kvadratmeter. Kroppen påvirkes\nrent fysisk af støj, som kan ændre stofskiftet, øge blodtryk og puls, gøre kroppen anspændt, give hovedpine, øge mængden af stresshormoner i blodet og svække immunforsvaret. Det er individuelt, hvad hvert barn psykisk oplever som støj, og derfor er det ikke kun den støj, der kan måles over grænsen på 85 dB, der kan skade et barn. 95 dB under boldspil i en gymnastiksal opleves ofte ikke så\ngenerende, hvis man selv deltager, som 60 dB fra lyden af Bøllebob eller Kim Larsen i højtaleren, mens man selv har brug for ro til at læse en historie. Høj musik kan være en ren nydelse for det samme barn, som bliver overvældet af raslende papir og høje stemmer, der forstyrrer en stille leg.\nStøj i SFO, skole og fritidshjem indeholder mange informationer:\nLyde kan være et barn, der græder, legetøj, der bliver banket i gulvet, ivrige børnestemmer, en mobiltelefon, der ringer, en kollega, der kalder på hjælp osv. Støjen kommer mange steder fra, fordi der foregår mange forskellige ting på én gang, og når man taler sammen, kan man være nødt til at hæve stemmen for at overdøve baggrundsstøjen. Det kan skabe onde cirkler, hvor støj avler mere støj.\nI værste tilfælde har de voksne svært ved at stimulere børnene sprogligt, fordi børn og voksne ikke kan høre hinanden. Selv når de voksne tilbyder det sensitive barn en kontakt af høj kvalitet, vil støjen kunne overstimulere barnet, så det bliver fysisk anspændt og får negative følelser. Det kommer ind i en stresstilstand, hvor trussel-selvbeskyttelsessystemet i hjernen, bliver aktiveret. I de tilfælde kan barnet have svært ved at modtage støtten fra de voksne, fordi den indre tilstand får barnet til at lukke sig inde. I den ensomme tilstand føler barnet sig hurtigere truet af andre børn: et lille skub, en skarp bemærkning eller en afvisning kan gøre endnu mere ondt, når der samtidig er støj, som belaster stresstærsklen. I ‘bisværme’ af børn vil de sensitive børn kunne udvikle symptomer på stress, som hænger sammen med, at deres hjerner ikke kun bearbejder lydene, men også\nandre indtryk, heriblandt de andre børns ansigtsudtryk og stemninger, på en dybere og mere omfattende måde end de fleste andre børn (Aron et al. 2012).\nRedskaber til at arbejde med at reducere støj\nFå via en arbejdspladsvurdering (APV) et overblik over støjproblemer, og lav en handleplan medoverblik over udgifter, tidsplan samt evt. inddragelse af kommune m.m.\nLad personalet deltage i støjvogterkursus, temadage og uddannelser i støj, opret netværk med andre institutioner, og gør brug af hinandens erfaringer.\nTal om støjbekæmpelse i ledergruppe, samarbejdsudvalg, på personalemøder og forældremøder. Fasthold gode rutiner, og sæt fokus på forbedringer.\nFlere kvadratmeter pr. barn. Hvis andre løsninger ikke er tilstrækkelige, kan det være nødvendigt at sikre mere plads pr. barn, hvilket fører til mindre støj og færre konflikter.\nLæg voksdug på borde, brug plastkrus i stedet\nfor glaskrus, sæt filtdupper under stole, brug støjdæmpende opslagstavler og materialer, hæng gardiner i vinduerne, selvom de ikke trækkes for, beklæd legekasser og bagsiden af reoler med stof, brug mange polstrede møbler og madrasser.\nIndret nicher i store rum, læg små tæpper på gulvene, og brug reoler, planter og andre rumdelere, så der er færre ‘territoriekonflikter’ mellem børnene.\nSøg midler til at sætte lyddæmpende plader i loftet, og afkort efterklangstiden – den tid, hvor lyde ‘hænger i luften’.\nOpret stillerum eller læse- og hyggehjørner, hvor børnene lærer, at her må de ikke snakke, kun slappe af og f.eks. høre stille musik i øretelefoner, lydbøger; eller rummene kan bruges til stille lege og historielæsning.\nIndret gode ‘hovedfærdselsårer’, så man ikke skal forbi andre børns legesteder for at hente sit legetøj.\nPlacer værksteder, tumlerum og computerrum, hvor der plejer at være støj, langt væk fra rum, hvor der skal være ro og plads til stille leg og aktivitet.\nLuk døren til rum, hvor der står vaskemaskine,tørretumbler,\nDel børnenes lege op i stille lege og støjende lege, og adskil så vidt muligt de to slags lege og aktiviteter.\nDe voksne skal tale og ikke råbe. Søg andre pædagogiske løsninger end at råbe „la’ vær!“ og „hold op!“, som kan give mere støj.\nAnskaf ikke støjende legetøj. Giv børn lov til at vise støjende legetøjsgaver, men ikke til at tage dem med igen.\nUndgå ‘musak’ fra et stereoanlæg, der kører i baggrunden, eller sæt begrænsning på volumen, eller aftal perioder, hvor der er slukket.\nUndgå samlinger af børn, hvor det pædagogisk ikke er nødvendigt. Man kan f.eks. give beskeder på andre tidspunkter, end når alle børn er samlet; behøver alle børn at spise på samme tid osv.?\nDel børnene op i mindre grupper. Lad f.eks. hver gruppe få tøj på efter tur, så der er mindre støj i garderoben.\nIndfør faste signaler til børnene, f.eks. klap i hænderne, som markerer tidsrum med stilletid. Stilhed kan f.eks. give ro, mens børnene spiser, og sikre, at de mest sensitive ikke er så overstimulerede, at de ikke mærker deres sult.\nLæg en plan for at bruge udearealerne mere, f.eks. at der altid er en pædagog udenfor. På den måde kan energiske drenge og piger let komme ud, selvom det er indetid, og det regner udenfor.\nHold samling på gulvet for at undgå skramlen fra stole.\nGenkend sensitive børn, der er belastede af støj\nUd over at benytte strategierne ovenfor er det vigtigt at støtte de børn, der har problemer med støj. Det indebærer, at man kan genkende de børn, som trækker sig væk, fordi de har brug for ro og fred, og forstå, at når de trækker sig, kan det være af andre årsager, end at de savner sociale kompetencer og føler sig afviste. I nogle tilfælde har et barn begge problemstillinger, men også i disse tilfælde ser man typisk, at man ved at arbejde med støjniveauet vil bidrage til, at sårbare sensitive børn får mere overskud til at udvikle sociale kompetencer.\nMange pædagoger med sensitive træk har også haft stor glæde af det pædagogiske arbejde med støj, ligesom vi har oplevet, at stressramte pædagoger og forældre lettere kommer tilbage i arbejde, når de anvender lyddæmpende udstyr af den type, som anvendes af professionelle musikere, der til daglig spiller i symfoniorkestre. Fordelen ved dette udstyr er, at de voksne kan høre børnene og være\ni god kontakt med dem, men at lydene er mindre belastende at bearbejde. Det positive udbytte er, at de voksne herved oplever et større overskud til at være nærværende over for børnene.\nLæs mere her, om hvad du som voksen sensitiv kan gøre for at håndtere og mestre støj, du møder i din hverdag.\nSille sidder ude i garderoben\nSille på otte år sidder for sig selv ude ved sin plads i garderoben, mens de andre børn i SFO’en leger i klasseværelserne og det fælles opholdsrum. „Sidder du her helt alene?“ spørger en af pædagogerne, der synes, at hun bør engagere sig socialt. „Ja, jeg skal have noget ro,“ svarer Sille, som har et indadvendt blik og virker fraværende. I den sidste tid har hun flere gange sagt til sine forældre, at hun ikke vil være i SFO’en, fordi der er så meget larm, at hun bliver „syg i ørerne“. Hun kan ikke forstå, hvorfor man har stillekupeer i toget og ikke nogen i skolen. Silles forældre sammenligner hende med hendes\nstorebror på ni år, som aldrig har haft problemer, og\nmener, at hun overdriver.\nDen pædagog i SFO’en, som især har viden om sensitive børn,\nhar bemærket, at Sille er meget støjfølsom. Nogle gange får hun en hel gruppe piger til at følge med ud af klasselokalet og ned i bunden af en trappeopgang, så de kan fortsætte en spændende leg et mere roligt sted. Andre gange holder hun sig for ørerne, mens hun leger. Atter andre gange går hun sin vej og sidder for sig selv. Det er muligt for børnene at bruge høreværn, men Sille har ikke lyst til, at de andre\nskal tro, at hun har hovedpine hver dag, og hun lader dem ligge for ikke at virke mærkelig. Pædagogen støtter Sille i at bruge dem indimellem og i at tage nogle rolige pauser med stille musik eller\nen lydbog sidst på dagen. Hun tager desuden initiativ til, at Sille bliver undersøgt af en fysioterapeut, der arbejder med sanseintegration. Hun opfordrer også til, at SFO’en får en støjkonsulent til at vurdere, hvordan de kan bekæmpe støj ved at arbejde med indretningen og pædagogikken. Desuden rådgiver hun forældrene. Da de forstår Silles sensitivitet, bliver de bedre til at acceptere hendes følsomme reaktioner på stimulation og give hende støtte til at geare ned, i stedet for at kritisere hende og sammenligne hende negativt med hendes storebror.\nDu får online videokurset Indre ro – en praktisk guide med prof. Paul Gilbert til værdi af 180 kr. som gratis gave, når du køber bogen i vores webshop. Klik her.\nDu kan også deltage i 1-dagskurset Sensitive børns følelsesliv, eller ved 3-timers seminaret: Selvværd for sensitive børn.\nSe kort video om bogen, der er udgivet af Hans Reitzels Forlag.\nFlere uddrag af bogen vil løbende følge i nyhedsbrevet, der udkommer hver 3. uge. Tilmeld her.\nHar du spørgsmål til vores forældrerådgivning, 1-dagskurser for forældre og individuelle samtaler med børn omkring håndteringen af støj, er du velkommen til at kontakte os.


Du søgte efter - Nova Domus Boligstyling\nHvad har Marie Kondo og salgsbolig med hinanden at gøre?\nMarie Kondo har bredt sig til manges læber på grund af hendes nye show på Netflix. Hvis du ikke kender hende, er hun en Japansk oprydningsekspert der har udviklet en helt særlig måde at komme uorden permanent til livs. Mine … Læs mere her\nMarts konkurrence VIND en boligstyling\nFølg linket under og vær med i i RealMæglerne Odenses marts konkurrence. 💥💥Marts konkurrence – i samarbejde med RealMæglerne Odense💥💥 Kunne du tænke dig at få en professionel gennemgang af indretningen i dit eget hjem? I denne måned udlodder vi … Læs mere her\nDen halvårlige Formland messe – designmessen, der samler fagfolk med passion og kærlighed for design og interiør. Det er her, designbranchen mødes, handler indgås og butikker opdateres med et væld af design- og interiørnyheder. Det er her vi inspireres. I … Læs mere her\nBoligindretning af et enkelt rum Jeg fokuserer altid på at holde budgettet så lavt som muligt, når jeg laver boligindretning. Jeg behøver ikke nødvendigvis at anskaffe nye møbler, men kan også arbejde med dine egne bolig elementer. Ofte kan du … Læs mere her\nTekstforfatning til dine kunders boliger Tekstforfatning er baseret på grundig gennemgang af dine kunders bolig, samt konsultation med ejer. Tekstforfatningen er tilpasset jeres virksomhed både i stil og antal anslag, bl.a. i overskrift, internet annoncer, boligbeskrivelse, annoncetekst eller hvad jeres … Læs mere her\nFotografering af dine kunders boliger Fotografering inkluderer det ønskede antal redigerede billeder, samt plantegning og mastefotos med blå himmel garanti. Drone fotografier og video kan tilkøbes, men her skal du kontakte mig for pris. Boligstyling der sælger Nova Domus boligstyling … Læs mere her\nEn møbleret ejendom sælger Nova Domus tilbyder løsninger til private og erhverv, der ønsker at sælge eller udleje ejendom. En møbleret ejendom sælger eller udlejes hurtigere, da køber eller lejer kan se udnyttelsen af rum og får et førstehåndsindtryk de … Læs mere her\nBoligindretning af hele din bolig Jeg fokuserer altid på at holde budgettet så lavt som muligt, når jeg laver boligindretning. Jeg behøver ikke nødvendigvis at anskaffe nye møbler, men kan også arbejde med dine egne bolig elementer. Ofte kan du … Læs mere her\nFuld møblering af tomme salgsboliger Jeg tilbyder fuld møblering af tomme salgsboliger, så den potentielle køber får følelsen af et hjem. På den måde vil din bolig ikke virke kold og steril, men frembringe den gode mavefornemmelse hos køber. Ofte … Læs mere her\n© 2021 Nova Domus Boligstyling - Tak til TRIBE Media for hjemmesiden


Det mest populære og bedst solgte barbersæt fra Mühle\nEt super stilet og lækkert sæt. Passer perfekt på ethvert badeværelse og oser af kvalitet.\nSættet er lavet i krom, og indeholder 3 dele:\n1. En Barberkost\nLavet i Silvertip grævlingehår, som er det dyreste og bedste fra grævlingen. Hårene er meget bløde og laver en lækker cremet barberskum ud af din barbersæbe eller barbercreme. Børsten har en lang holdbarhed - men husk at hænge din barberkost op på din holder efter brug.\n2. En DE-skraber\nAltafgørende redskab i en klassisk vådbarbering. Sikrer dig en glat og tæt barbering.\n3. En Holder\nHusk at din barberkost skal tørre med hovedet nedad for ikke at miste holdbarhed og facon. Til formålet har Mühle lavet denne smarte holder - Så kan du også have barberkosten til at stå fremme på badeværelset.


Snubbekorsvej bliver asfalteret. Foto: brie\nBorgerne i syd skal med på råd, inden Hvidbrovej får fjernet vejbump og får nye p-pladser\nPlanen for, hvor der skal asfalteres i den kommende tid er nu klar. Den blev vedtaget af kommunalbestyrelsen på junimødet. der skal bruges små 3 mio. kr. på asfaltering. Penge der er afsat i budgettet.\nAP har tidligere fortalt, at Hvidbrovej er en af de veje, der skal asfalteres. Planen har været, at man samtidig skulle fjerne vejbumpene og så lave p-pladser på strækningen.\nSådan var indstillingen også, da politikerne i Miljø- og byudvalget havde behandlet sagen. Siden blev planen ændret. Så nu er Hvidbrovej midlertidigt taget ud.\nFormand for Miljø- og planudvalget, Leif Pedersen (SF) forklarede:\n”Det er altid det store spørgsmål, hvor skal der asfalteres. Der findes en lang liste som beskriver tilstandende af veje og stier. Den tager vi udgangspunkt i. I år var indstillet Hvidbrovej og Snubbekorsvej, Toftekærstien bag Roskilde Kro og Kærmosestien samt en stump af Galgebakken Øster. I udvalget ville vi tage Snubbekorsvej ud og prioritere Hvidbrovej op. Men vi er blevet klogere. Siden har vi nemlig fået at vide af forvaltningen, at det primært er den nordlige del af Kærmosestien, der trænger, og penge herfra kan findes på driften. Derfor er indstillingen nu at tage Snubbekorsvej med alligevel og asfaltere Kærmosevej for driftsmidler. Samtidig tages Hvidbrovej ud midlertidigt. Borgere i området er nemlig betænkelige ved, at bumpene fjernes og der skal laves parkeringspladser. Derfor er Hvidbrovej taget ud foreløbigt. Borgerne skal høres om sagen. Miljøudvalget har samtidig bedt om at få en oversigt over, hvad det vil koste at få alle stier og veje bragt på godt niveau. Det kan vi så tale om i forbindelse med budgettet”.\nLene Rygaard, (Enh.) var ikke tilfreds med sagen:\n”Vi har ikke tillid til oversigterne. Flere er så fejlbefængte, at sagen efter vores mening bør gå tilbage til udvalget. F.eks. er der rundt om Kærmosevej en sti, hvor en ung pige er væltet og har smadret hovedet, fordi der var et hul. Den slags skal ordnes. Sådan er det flere steder. Sagen må gå om, og så må vi se, hvad det er for et firma, der laver det her. Det må kontrolleres bedre, og vi må have en plan der har hold i virkeligheden”, sagde hun.\nAllan Høyer (DF) var heller ikke tilfreds med vurderingerne af vejenes tilstand og opfordrede til mere åbenhed i sagerne.\n”Det her er jo en tilbagevendende sag. Jeg undrer mig over, hvordan stierne rates. Alle stier i byen er forfærdelige og bør bringes i orden”, sagde han.\nLars Gravgaard (Kons.) sagde, at ”uanset hvad vi mener om planerne, bør vi fra forvaltningen få en meddelelse om, hvilke stier og veje forvaltningen kan lave over driften. Eksempelvis vurderes Stensmosevej, som er en af de dårligste veje vi har haft, som værende i dårligere dårligere stand end Roskildevej. Det kan man forstå, for der er lavet en masse reparationer. Men lad os få at vide, hvad forvaltningen mener, der kan laves på driftsomkostningerne”, sagde han.\nSteen Christiansen (Soc.) foreslog, at man snarest tager en drøftelse – måske et temamøde om, hvordan trangfølgeplanerne udformes. Om det er den rigtige måde, man arbejde på i dag, eller om noget andet skal ske.\nHerefter blev indstillingen tiltrådt, idet Enhedslisten ikke kunne tiltræde.\nPubliceret 21 June 2018 06:00